ועדת הכלכלה, כנסת 25, פרוטוקול מספר 260, 2024-01-08 00:00

דוד ביטן: אני פותח את הישיבה

דוד ביטן:  המשך דיון של הצעת חוק לתיקון פקודת הייבוא והייצוא (מס' 5) (מתווה לשינוי שיטת הייבוא), התשפ"ג–2023

דוד ביטן:  בישיבה הקודמת סיימנו חלק גדול מהסעיפים

דוד ביטן:  נשארו לנו מספר בעיות ונשלים אותן היום

דוד ביטן:  היועץ המשפטי, אתה מוכן להתחיל?      

איתי עצמון: כן

איתי עצמון:  למעשה יש שני סניפים ברצף ההקראה שדילגנו עליהם

איתי עצמון:  אלה סעיפים 6 ו-7 להצעת החוק, והם גם תוקנו בעקבות הערותיו של חבר הכנסת ברוכי לעניין המעבר בין מעבדות

איתי עצמון:  אני מציע שנציגי משרד הכלכלה יציגו את התיקונים ואז נקרא אותם

דוד ביטן: רגע, איזה סעיף אנחנו?     

איתי עצמון: סעיף 6 להצעת החוק, תיקון סעיף 2ז רבא

איתי עצמון:  סימנו שם גם "טרם  אושר", כך שיהיה ברור

שני ברוך עזרי: – כאן אנחנו רוצים במקום "הדרוש לה לצורך" תיקון נוסח קטן הנוגע לטובין, זאת כדי לאפשר את זיהוי הטובין בצורה מהימנה

שני ברוך עזרי:       – גם כאן במקום "הנדרש לצורך", תיקון נוסח: "הנוגע לטובין, וזאת כדי לאפשר את זיהוי הטובין באופן מהימן"

אליהו ברוכי: לא הבנתי

אליהו ברוכי:  מה תיקנתם פה?      

שני ברוך עזרי: תכף אני אסביר את המהות של הסעיף

שני ברוך עזרי:  אני רק אשלים את הסעיף

איתי עצמון: במקום "המידע הנדרש לצורך" – "מלוא המידע הנוגע לטובין כדי לאפשר את זיהוי הטובין"

דוד ביטן: כן

דוד ביטן: זה התיקון של חבר הכנסת ברוכי, נכון?     

שני ברוך עזרי: נכון

שני ברוך עזרי:  אני רק אשלים את המשפט: "זיהוי הטובין באופן מהימן בהתאם להוראות סעיף קטן (ה)"

שני ברוך עזרי:      עכשיו אני אסביר את התיקונים

שני ברוך עזרי:  סעיף קטן (א) זה פשוט תיקון טכני שמשנה את הבסיס שביצענו כאן, וזה למעשה ביטול הגשת ההצהרה על הממונה וקבלת אישור עמידה בדרישות הממונה על התקינה

שני ברוך עזרי:  אז זה תיקון טכני סעיף (א)

שני ברוך עזרי:  סעיף קטן (ב) זה בעקבות הבקשה של חבר הכנסת ברוכי והערות הוועדה

שני ברוך עזרי:  למעשה, כאן מעבדה שעוברים אליה, כדי שהיא תוכל לזהות את הטובין בצורה מהימנה, צריך שאותו יבואן יוכל לקבל מהמעבדה שבה הוא נבדק את כל המידע שדרוש לצורך זיהוי הטובין

אליהו ברוכי: מי קובע מה צריך?     

דוד ביטן: יש רגולטור

דוד ביטן:  הרי הוא צריך להטיל את הקנס

דוד ביטן:  בשביל להטיל את הקנס צריך לברר

אליהו ברוכי: דוד כבוד היושב-ראש, יבואן עשה אישור דגם אצל מעבדה א

אליהו ברוכי:  עכשיו הוא צריך לעשות את אישור המשלוח במעבדה ב

אליהו ברוכי:  מעבדה ב מבקשת, או היבואן יבקש ממעבדה א את כל המסמכים

אליהו ברוכי:  כתוב פה: "הנצרך"

אליהו ברוכי:  מה זה "נצרך"? כלומר, מי קובע מה נצרך?     

דוד ביטן: איפה אתה רואה "נצרך"?      

אליהו ברוכי: בתיקון

שני ברוך עזרי: קודם כול, את העניין של ה"לצורך" תיקנו נכון

אליהו ברוכי: לא

אליהו ברוכי:  אני מציע שמעבדה א מעבירה ליבואן את כל החומר שברשותה

דוד ביטן: אבל רגע, רגע

דוד ביטן:  קודם כול, לא כל דבר רושמים בחוק

דוד ביטן:  יש תהליך שאנשים מטפלים בזה

דוד ביטן:  אתה לא יכול כל דבר לרשום בחוק

אליהו ברוכי: אבל צריך להבין, העולם הזה הוא עולם תחרותי בשתי מעבדות

אליהו ברוכי:  כל מעבדה לא רוצה להוציא את מה שיש לה

אליהו ברוכי:  היא לא רוצה

אליהו ברוכי:  ואנחנו רוצים לעודד את התחרות הזאת

אליהו ברוכי:  אבל אנחנו רוצים לתת בצורה הכי פשוטה, הכי ברורה, למעבדה השנייה לקבל את כל מה שיש למעבדה א

שלום דנינו: קובץ הבדיקה

אליהו ברוכי: נכון

דוד ביטן: אבל רגע, רגע

דוד ביטן:  מה זה קובץ?      

איתי עצמון: השאלה אם התיקון שהוקרא נותן מענה לתיקון שלך

אליהו ברוכי: תגיד לי מי קובע מה נצרך

דוד ביטן: לא

דוד ביטן:  אבל כתוב: "מלוא המידע הנוגע לטובין"

דוד ביטן:  מה אתה רוצה? אני לא מבין

שני ברוך עזרי: המילה היא "מלוא המידע שיאפשר את זיהוי הטובין"

איתי עצמון: מלוא המידע הנוגע לטובין שנבדקו בעצם

איתי עצמון:  זאת הכוונה

דוד ביטן: מה, הוא צריך לתת לו העברה מהמחשב? אני לא מבין את זה

דוד ביטן:  כתוב בחוק "מלוא המידע"

אליהו ברוכי: מלוא המידע הנצרך או הקיים?     

שני ברוך עזרי: הנוגע לטובין

איתי עצמון: מלוא המידע הנוגע לטובין

דוד ביטן: זה הכול

דוד ביטן:  זה כתוב

דוד ביטן:  מה אתה רוצה?     

משה פסל: אז מה קשור זיהוי הטובין?     

איתי עצמון: כדי לאפשר את זיהוי הטובין בצורה מהימנה

איתי עצמון:  כל המידע - - -     

משה פסל: אז יכול להיות שהמעבדה תגיד שהיא לא מזהה, שלא הבאת לה מספיק פרטים בשביל שהיא תזהה

דוד ביטן: זה כבר ביצוע

שלום דנינו: מדובר על כל מה שיש לאותה מעבדה והוא לא מחסיר

דוד ביטן: על זה התלוננו

דוד ביטן:  ההוא יתלונן לרגולטור, הוא יברר את זה, יגיד לו: אדוני, אתה לא נותן? קודם כול 50,000 ש"ח קנס

משה פסל: טוב

דוד ביטן: רגע

דוד ביטן:  "רשאי להטיל עיצום" זה בלי לפגוע מהחובה להעביר את המידע, אוקיי?     

איתי עצמון: לא הבנתי

דוד ביטן: זה כאילו שהוא מטיל 50,000 ואז הוא לא צריך להעביר את המידע

דוד ביטן:  יש חובה להעביר את המידע

דוד ביטן:  50,000 ש"ח זה נוסף לחובה

שלום דנינו: בלי כסף

שלום דנינו:  כל שעתיים לא מעביר – עוד 50

איתי עצמון: זה תמיד נכון

איתי עצמון:  לגבי כל עיצום כספי זה נכון

דוד ביטן: לא יודע נכון, לא נכון

דוד ביטן:  פה במיוחד אני רוצה שיהיה ברור שזה לא פוגע בחובה

דוד ביטן:  אתה מבין? שהמעבדה לא תגיד: נתתי 50,000, אני כבר לא צריכה לעשות כלום

איתי עצמון: מה שאמרת זה נכון לכל סוגי ההפרות, לאו דווקא להפרה הזו

איתי עצמון:  אם מגיעים עכשיו להליך של אכיפה מינהלית, אז הסכום אמור להרתיע, והוא כמובן גם גדל ככל שההפרה מתמשכת

איתי עצמון:  אם ההפרה מתמשכת, יש לך הגדלה של סכום העיצום

דוד ביטן: זה אני יודע

דוד ביטן:  איפה זה רשום בחוק?     

איתי עצמון: זה רשום בפקודה עצמה

דוד ביטן: זה כאילו סכום חד-פעמי

איתי עצמון: לא, יש בפקודה סעיפים שמדברים על הפרות חוזרות ומתמשכות

איתי עצמון:  התיקון הזה נכנס לך בתוך סעיף קיים

דוד ביטן: איפה?      

שלום דנינו: זה מוגדר הזמן של המתמשכת?      

דוד ביטן: לא

דוד ביטן:  זה יש בפסיקה

איתי עצמון: יש סעיף 14יג

דוד ביטן: מה הוא אומר?      

איתי עצמון: הוא מדבר על הפרה נמשכת והפרה חוזרת לאחר התראה, ויש גם סעיף 14 הפרה נמשכת והפרה חוזרת

דוד ביטן: זאת אומרת, זה קיים בחוק

דוד ביטן:  אתה יכול כל הזמן לתת עוד 50 ועוד 50?     

איתי עצמון: כן

שלום דנינו: עד שיתרצה

דוד ביטן: הבנת, איגור?     

איגור דוסקלוביץ: 50 זה באירוע אחד

איתי עצמון: אני אומר, בהפרה נמשכת יכול להתווסף על העיצום החלק ה-50 לכל יום שבו נמשכת ההפרה

דוד ביטן: אתה מודע לסעיף הזה? עשית אותו פעם?     

איתי עצמון: הוא אוכף את הסעיף הזה

דוד ביטן: פעם עשית את זה?      

איגור דוסקלוביץ: כן, כן

דוד ביטן: נתת לו פעמיים קנס?     

איגור דוסקלוביץ: לא, זה תלוי בהתאם

איגור דוסקלוביץ:  זה יכול להיות פעמיים, זה יכול להיות פעם וחצי

איתי עצמון: תלוי בהימשכות ההפרה

דוד ביטן:  אוקיי

דוד ביטן:  יש למישהו הערה לסעיף הזה?     

איתי עצמון: יש לי שאלה לשאול אתכם לעניין האכיפה

איתי עצמון:  מבחינת הטלת עיצום כספי, האם הסעיף הזה ניתן יהיה לאכיפה פשוטה מבחינת הממונה על התקינה? כלומר, להבין איזה מידע נדרש

איתי עצמון:  עכשיו, אחרי שתיקנו, כשאנחנו מדברים על מלוא המידע שנוגע לטובין כדי לאפשר את זיהוי הטובין בצורה מהימנה

שלום דנינו: למה לא להגדיר את זה: "כל המידע שברשותו"?      

משה פסל: לא, מדברים על הזיהוי, על מה נצרך בשביל לזהות

שלום דנינו: כל המידע שברשותו

שלום דנינו:  אם יש שם מידע שמזהה - - -     

משה פסל: ודאי

משה פסל:  הבדיקה חייבת להעביר הכול

משה פסל:  המעבדה חייבת להעביר הכול

דוד ביטן: תוסיף את המילה "כל"

דוד ביטן:  אין בעיה

דוד ביטן:  עוד הערה?      

איתי עצמון: רגע, מה אנחנו מוסיפים?      

דוד ביטן: "כל המידע שברשותו"

דוד ביטן:  כל המידע על המוצר

איתי עצמון: זה כבר קיים

דוד ביטן: אתה כבר לא יכול לבקש שום בקשה שקשורה לחוק, הבנת?      אוהד, מה הסיפור שלך? תמיד אתה בא כשיש בנק

דוד ביטן:  איפה אתה פתאום מופיע לי?      

אוהד טל: אתה רואה? הינה, באתי בלי בנקים, אתה רואה מה זה?     

דוד ביטן: קיבלתי תלונה ממנכ"ל בנק לאומי עכשיו למה אוהד מגיע לא בישיבה של בנק

דוד ביטן:  אני צוחק

איתי עצמון: אני אשמח להתייחסותכם לשאלה לעניין האכיפה של החובה הזאת

איגור דוסקלוביץ: נוכל להתמודד עם זה

איתי עצמון: האם יש צורך בהוראות שלך לעניין הזה או הוראות של הממונה? או שלהבנתך ניתן יהיה לאכוף גם בלי לקבוע איזשהם פרמטרים לגבי המסמכים?      

איגור דוסקלוביץ: יכול להיות קושי, כי מדובר פה ממוצר למוצר, מתקן לתקן, כשלמעשה לכל מוצר יש אפיונים משלו ומסמכים משלו

איגור דוסקלוביץ:  אז יכול להיות פה קושי מסוים באכיפה

איגור דוסקלוביץ:  לכן, אולי להוסיף פה שרשאי לקבוע הוראות בעניין

איתי עצמון: לאיזה עניין? כלומר, הוראות לעניין המידע או המסמכים?     

איגור דוסקלוביץ: לעניין המידע

דוד ביטן: מצוין

דוד ביטן:  אם לא ניתן לך את זה בחוק, אתה לא יכול להוציא עוד? תן לו הסמכה, אין בעיה

מרדכי משעני: איגור, יש לך את זה היום בחוק התקנים

איגור דוסקלוביץ: איפה?     

מרדכי משעני: בחוק התקנים, בסמכויות של הממונה לקבל כל מידע

איגור דוסקלוביץ: זה במסגרת אכיפה

קריאה: אתה מדבר על מסגרת אכיפה, לא?     

איגור דוסקלוביץ: לא, זו לא אכיפה

דוד ביטן: אם הוא אומר שצריך, תוסיף

איתי עצמון: להוסיף הסמכה?      

דוד ביטן: כן

איתי עצמון: "לממונה לקבוע הוראות לעניין המידע"

דוד ביטן: בסדר גמור

דוד ביטן:  עוד משהו?     

פניה קירשנבאום: כמו שאמר הממונה, הסמכות היא סמכות רשאי

איתי עצמון: סמכות שבשיקול דעת ככל שייווצר צורך

איתי עצמון:  לכן שאלתי לעניין האכיפה, כדי לוודא שהאכיפה אכן תהיה אפקטיבית

דוד ביטן: אני רוצה להבין, זה לא עד 50,000? רק 50?      

איתי עצמון: לא, לא

איתי עצמון:  הסכום כאן הוא סכום פיקס

איתי עצמון:  אפשר להפחית אותו רק לפי תקנות ההסמכה

דוד ביטן: אוקיי

דוד ביטן:  כל הח"כים, יש לכם עוד הערה? אין

דוד ביטן:  מי בעד הסעיף הזה?      

איתי עצמון: סעיף 6

אליהו ברוכי: זה עוד לפני 6א, נכון?     

איתי עצמון: כן

איתי עצמון:  רק 6

דוד ביטן: מי נגד?  

דוד ביטן: אושר      

דוד ביטן: פה אחד

דוד ביטן:  עבר

דוד ביטן:  הלאה

איתי עצמון: סעיף 6א

איתי עצמון:  גם הסעיף הזה הוא בעקבות הערותיו של חבר הכנסת ברוכי

דוד ביטן: אמרנו פעם אחת

דוד ביטן:  זו ההערה השנייה

שלום דנינו: היו לו שני סעיפים

דוד ביטן: בסדר

דוד ביטן:  האמת היא שאתה מייצג את דגל התורה וגם את אגודת ישראל, נכון? אז יש לך שתי הערות

דוד ביטן:  יאללה

איתי עצמון: סעיפים שהוספו בעקבות הערות של ברוכי

אליהו ברוכי: יש לך אישור מגולדקנוף שאני אייצג אותם?     

דוד ביטן: לא משנה, זה לא מעניין אותו

דוד ביטן:  הוא הסמיך אותי להסמיך אותך

איתי עצמון: בבקשה, תקראו את הסעיף

אריאל קלנר: איפה את קוראת?     

איתי עצמון: סעיף 6א

איתי עצמון:  זה מיד לאחר הסעיף שדנו בו כרגע, מיד אחרי סעיף 6

שני ברוך עזרי: אקריא את זה שוב:         כאן למעשה, גם בעקבות הערת חבר הכנסת ברוכי, אנחנו נותנים סמכות לממונה לקבוע פרקי זמן לבדיקות משלוח והוראות על פרסום הנתונים

שני ברוך עזרי:  כלומר, בעקבות ההוראות של הממונה יש פה חובה לפרסם את משך הזמן שלוקח לבדיקת משלוח

איתי עצמון: אני מניח שמדובר כאן על פרקי זמן מרביים, נכון?     

שני ברוך עזרי: מקסימליים

איתי עצמון: אז צריך יהיה להוסיף את זה

אליהו ברוכי: ומה עם אישורי דגם?      

שלום דנינו: אבל למה צריך להיכנס לזה?      

דוד ביטן: זאת הערה נכונה, קיבלנו אותה

שלום דנינו: אם הבדיקה היא וולונטרית, והוא - - -      

איתי עצמון: לא, לא, לא

אליהו ברוכי: לא, זה חובה

דוד ביטן: יש קבוצה שזה חובה, נגיד צעצועי ילדים

שלום דנינו: אתה מדבר על החובה

שלום דנינו:  אוקיי, הגיוני

איגור דוסקלוביץ: אנחנו דיברנו על בדיקה במסגרת אישור משלוח, זו קבוצת ייבוא מס' 1

אליהו ברוכי: נכון

אליהו ברוכי:  ומה עם אישורי דגם? למה אין פרקי זמן לזה?      

איגור דוסקלוביץ: אישורי דגם נורא קשה לקבוע פרקי זמן, מכיוון שהוא שונה בהתאם לתקן ותקן והוא מוצר בתוך תקן

איגור דוסקלוביץ:  ישנם מוצרים שניתן לבדוק אותם תוך שבוע ימים, וישנם מוצרים שלצורך הבדיקה שלהם נדרשת שנה וחצי ויותר

אליהו ברוכי: ובמידה שהיבואן רואה שמתעכב, הוא יכול לעבור ממעבדה למעבדה גם בתוך הליך הבדיקה?     

איגור דוסקלוביץ: לא

איגור דוסקלוביץ:  הסעיף הזה לא מדבר על זה

אליהו ברוכי: בסדר

אליהו ברוכי:  אבל אני שואל שהוא יוכל לעבור

אליהו ברוכי:  בחוק יהיה כתוב שהוא יכול לעבור

אליהו ברוכי:  אם הוא רואה שאישור הדגם לוקח לו הרבה זמן - - -      

משה פסל: אם המעבדה עכשיו תוקעת אותו שלוש שנים מה הוא עושה?      

איגור דוסקלוביץ: הוא יכול לעשות את זה גם ככה

איגור דוסקלוביץ:  מה מפריע לו? במסגרת בדיקת דגם הוא יכול לעשות את זה

איגור דוסקלוביץ:  מי מפריע לו?      

משה פסל: אם הוא התחיל תהליך עם מעבדה אחת, הוא יכול לפנות - - -     

איגור דוסקלוביץ: אני מדבר על בדיקת דגם

משה פסל: כן

משה פסל:  אוקיי

דוד ביטן: בסדר? מי בעד סעיף 6א עם התיקון שהוסיף היועץ המשפטי? מי נגד?     

דוד ביטן: אושר      

דוד ביטן: פה אחד

דוד ביטן:  עבר

דוד ביטן:  הלאה

איתי עצמון: סעיף 7

דוד ביטן: כן

דוד ביטן:  7

שני ברוך עזרי: תיקון סעיף קטן (א) הוא תיקון טכני, כיוון שהוספנו את התוספת השנייה שכבר נגיע אליה

איתי עצמון: אנחנו נערוך את התיקון הטכני הזה לאורך כל הפקודה, נבדוק איפה נדרש להחליף מ"תוספת" ל"תוספת ראשונה", להוספת התוספת השנייה

אליהו ברוכי: רק שאלה קטנה

אליהו ברוכי:  למה זה "עיכוב משמעותי" אם הוא עובר בלוחות הזמנים? אם יש כבר לוחות זמנים לאישור משלוח, אז: "לרבות עיכוב בלוחות הזמנים"

אליהו ברוכי:  זה לא משמעותי

אליהו ברוכי:  משמעותי זה משהו שניתן למדידה עכשיו – כן משמעותי, לא משמעותי, מי מחליט את זה

אליהו ברוכי:  אבל אם יש לוחות זמנים והוא עבר את לוח הזמנים, אז זה פשוט

קריאה: לוקה בהיגיון

שני ברוך עזרי: אוקיי: "לרבות עיכוב בזמני ביצוע הבדיקה מטעמים שאינם תלויים בפעולות היבואן"

שני ברוך עזרי:  למעשה, זה סעיף שאומר שברגע שמעבדה אחת התחילה את האישור של בדיקות משלוח, ברגע שיש עיכוב - - -     

אליהו ברוכי: כבוד היושב-ראש - - -      

דוד ביטן: היא עונה לך ואתה מדבר איתנו? לא הבנתי

דוד ביטן:  הפכתם להיות כמו בית המשפט העליון, שהם מתייעצים ביניהם לפני שהם מחליטים

שני ברוך עזרי: ברגע שיש איזשהו עיכוב בבדיקת המשלוח, ניתן יהיה לעבור בין מעבדה שהתחילה את הבדיקה של המשלוח למעבדה אחרת

איתי עצמון: אם ניתן לכך אישור של הממונה?     

שני ברוך עזרי: נכון

איתי עצמון: רק תיקון נוסחי קל, במקום המילה "לרבות" צריך להיות "בשל"

איתי עצמון:  כלומר, אם אני מבין נכון יש שתי עילות לקבלת אישור הממונה

איתי עצמון:  זה יהיה "עיכוב בזמני ביצוע הבדיקה", כלומר "בשל עיכוב בזמני ביצוע הבדיקה מטעמים שאינם תלויים בפעולות היבואן", וכאן זה בעצם "או בהתקיים נסיבות חריגות המצדיקות זאת לדעת הממונה או כפי שיפרט"

איתי עצמון:  כלומר, העיכוב לא נכנס לגדר הנסיבות החריגות

איתי עצמון:  זה מה שרציתי להבהיר

איתי עצמון:  עילה בפני עצמה

שני ברוך עזרי: נכון

דוד ביטן: מקובל? קיבלת תשובה? אוקיי

איתי עצמון: יש עוד פסקאות

דוד ביטן: בסעיף הזה?     

איתי עצמון: כן, כן

דוד ביטן: איפה אתה רואה?     

איתי עצמון: פסקה 2

דוד ביטן: ב-2 רק החליפו את המספר

איתי עצמון: כן, אבל לא קראנו את זה

דוד ביטן: לא קראנו את זה?     

איתי עצמון: לא

שני ברוך עזרי: אלה פשוט תיקונים שהיו מראש

דוד ביטן: טוב

שני ברוך עזרי: למעשה, פסקה 2, זה תיקון טכני נגרר בעקבות המעבר לשיטה החדשה שאין צורך בקבלת אישור עמידה בדרישות הממונה

שני ברוך עזרי:  פסקה 3 ופסקה 4 הן למעשה תיקונים לפטור שקיים כבר היום מהחזקת תיק מוצר, אז זה גם עושה התאמות לפטור הקיים

איתי עצמון: מה הסיבה לתוספת "כולו או חלקו"? כלומר, "הממונה רשאי לפטור יבואן מחובת שמירת תיק מוצר", והוספתם עכשיו "כולו או חלקו"

שני ברוך עזרי: יש יכולת לפטור מכל תיק המוצר או מחלק ממנו, תלוי נסיבות

שני ברוך עזרי:  יש בתוך הסעיף קריטריונים שאתה צריך לעמוד בהם כדי לקבל את אותו פטור

איתי עצמון: אוקיי

שלום דנינו: הגיוני, הגיוני

דוד ביטן: טוב

דוד ביטן:  מי בעד הסעיף הזה? מי נגד?  

דוד ביטן: אושר      

דוד ביטן: עבר

איתי עצמון: עכשיו אנחנו מגיעים לסעיף 13א

איתי עצמון:  אצלי זה בעמוד 10 בנוסח שמונח על שולחן הוועדה

איתי עצמון:  החלפת סעיף 14ו

איתי עצמון:  אני רק אגיד שסעיף 14ו נוגע להפחתת עיצום כספי

איתי עצמון:  זה נוגע לבדיקות הוולונטריות, הנושא שהעלה חבר הכנסת דנינו

דוד ביטן: קיבלתי הערה מההסתדרות

דוד ביטן:  כמה הפחתתם, 30%? למה 30%?     

שני ברוך עזרי: נעשתה פה בדיקה לגבי חוקים אחרים ומה נהוג שם

דוד ביטן: אבל פה אמרנו שההפחתה צריכה להיות משמעותית

דוד ביטן:  לא מעניינים אותי חוקים אחרים

דוד ביטן:  אין פה בסיס השוואה

דוד ביטן:  משמעותי זה לא 30%, אני מאוד מצטער

דוד ביטן:  הלכנו לקראתכם בנושא של הרישום הפלילי וויתרנו על זה

דוד ביטן:  קיבלתי את הטענה שלכם בעניין הזה

דוד ביטן:  אבל אמרנו שבקנסות תהיה הפחתה משמעותית אם הוא עשה את הבדיקה

איתי עצמון: סליחה, רגע

איתי עצמון:  רק להסב את תשומת הלב לכך שמדובר על מצב שהצטברות יכולה להיות הצטברות של נסיבות הפחתה

דוד ביטן: זה לגבי האישור הפלילי

איתי עצמון: לא מדובר על אישור פלילי כאן, מדובר כאן על אכיפה מינהלית

איתי עצמון:  מדובר על נסיבה שבה בשל נקיטת פעולות וולונטריות יופחת העיצום ב-30%, אבל יכולות להיות עוד נסיבות

דוד ביטן: למה ב-30%? אני לא מבין מה ההתנגדות שלכם, באמת שאני לא מבין

קריאה: בהתחשב בנסיבות - - -      

דוד ביטן: לא, לא, לא

דוד ביטן:  אמרנו הפחתה משמעותית

דוד ביטן:  משמעותית זה לא 30%

דוד ביטן:  אני מאוד מצטער

דוד ביטן:  אני לא מבין, לנו אין מה להגיד? אנחנו ביקשנו אחרי ויכוחים שיהיה משמעותי

דוד ביטן:  משמעותי זה לא 30%

משה פסל: גם מה הרציונל? אם בן אדם עשה את הבדיקה – בשביל מה הוא יעשה את הבדיקה הוולונטרית? מה יוצא לו מזה?     

דוד ביטן: אנחנו לא אומרים את זה סתם

דוד ביטן:  מה שאנחנו אומרים הוא נכון

דוד ביטן:  אנחנו שומעים את הטענות שלכם, אני חושב שגם אתם צריכים לשמוע אותנו

שלום דנינו: מה אתם אומרים על 90%?     

פניה קירשנבאום: אני חושבת שאדוני היו"ר ראה שאנחנו השקענו מאמץ רב בלקבל את הדעה

דוד ביטן: אני לא מתווכח על זה

פניה קירשנבאום: אז אנחנו רק נסביר שבתקנות ההפחתה יש היבטים רוחביים, ולכן נועצנו עם משרד המשפטים –  זאת חובתנו – כיוון שהן רוחביות

דוד ביטן: בסדר גמור

דוד ביטן:  כל הכבוד למשרד המשפטים

פניה קירשנבאום: בדקנו מהו העיצום המרבי שאפשר לתת

פניה קירשנבאום:  העיצום המרבי בכל תקנות ההפחתה הוא 30%, ולכן נתנו את העיצום המרבי הקיים

דוד ביטן: לא, לא

דוד ביטן:  אנחנו רוצים יותר

דוד ביטן:  אם ככה, בואו נתקן את התקנות

דוד ביטן:  אין בעיה

דוד ביטן:  בחוק אני אתקן אותן

איתי עצמון: לא, אנחנו כבר מתקנים את התקנות

דוד ביטן: אז 30% לא מספיק

פניה קירשנבאום: רק אם אפשר בבקשה לשים לב שמה שהתחיל להגיד היועץ המשפטי של הוועדה זה שכאמור יש כאן היבטים מצטברים

פניה קירשנבאום:  כלומר, יבואן יכול שיהיה לו 30% בגלל שהוא עשה פעולות מקדימות; עוד 20% כי הוא תיקן ליקויים; עוד - - -      

שלום דנינו: אבל למה? באמת

שלום דנינו:  אז רגע, תפטרו אותו ואז אין בעיה משפטית

פניה קירשנבאום: אבל שוב, אתה הרי רוצה לתמרץ את היבואן לשתף פעולה בכל השלבים, גם לפני וגם אחרי, ויש סעיף שמדבר גם על ביצוע פעולות אחרי

פניה קירשנבאום:  לכן, אם אנחנו רוצים להגיע למצב – זה גם היה בדיונים שלנו עם משרד המשפטים שהאירו את עינינו לכך שאנחנו מסתכלים על זה כמכלול

פניה קירשנבאום:  יבואן שביצע גם את הפעולות המקדימות וגם נשמע להוראות הממונה אחרי, ההפחתות מצטברות לו

שלום דנינו: אבל למה?      

אמנון מרחב: אבל רגע

אמנון מרחב:  חבר הכנסת דנינו, דקה

אמנון מרחב:  תקראו את סעיף 4

שלום דנינו: לא, אני מבין מה היא אומרת

אמנון מרחב: חשוב לראות את זה

אמנון מרחב:  יש שם הפחתה עד כדי 90%

דוד ביטן: לא, אין בעיה

דוד ביטן:  אם הוא עומד בכל התנאים – מגיע לו

שלום דנינו: אתם לא עושים לו טובה: אנחנו ניתן לך ונעשה לך

אמנון מרחב: מה זה קשור לטובה? זה לא טובה

אליהו ברוכי: כבוד המנכ"ל, בעניין שאתם העברתם לנו, עניין ההסבר לחוק עם כל המדדים שעשיתם, היה כתוב שהמדינה תסבסד בדיקות וולונטריות

אליהו ברוכי:  במציאות זה נמחק, אין את הדבר הזה

דוד ביטן: למה אני צריך לסבסד ליבואן בדיקה? אז הם עשו טעות

דוד ביטן:  מה, חסר ליבואן כסף?      

שלום דנינו: אז אנחנו אומרים: בסדר, אל תסבסד

אמנון מרחב: מה, אתה רוצה יותר מ-90% הפחתה? לא הבנתי

אליהו ברוכי: מי שעושה את הבדיקות הוולונטריות יהיו לו 90% הפחתה, לא במצטבר

דוד ביטן: טוב

אליהו ברוכי: תחשוב על זה

שלום דנינו: ואם יש בעיה משפטית, תעשו 100%

משה פסל: אבל למה לא? התפקיד של המעבדה הוא לבדוק שהמוצר תקין

משה פסל:  מה הבעיה? אם המעבדה לא טובה, תפסול את המעבדה

אמנון מרחב: רגע, רגע

אמנון מרחב:  לא הבנת

אמנון מרחב:  אם המוצר תקין, אין בכלל בעיה

אמנון מרחב:  הדיון הוא רק כשלא תקין

משה פסל: אבל אם הוא לא תקין, מי שאשם זה המעבדה, לא היבואן

אמנון מרחב: קודם כול היבואן

דוד ביטן: כן, קדימה צעד

דוד ביטן:  תקרא את זה לפי 40%

דוד ביטן:  זהו, סיימנו את זה

איגור דוסקלוביץ: רגע

איגור דוסקלוביץ:  הבעיה היא שמעבדה בודקת מוצר ספציפי שהובא על ידי יבואן

שלום דנינו: רק על זה אנחנו מדברים

איגור דוסקלוביץ: יופי

איגור דוסקלוביץ:  אבל בפועל מה שנמכר בשוק זה אלפי מוצרים שבהרבה מהמקרים הם אפילו לא שייכים לאותו מוצר

שלום דנינו: אבל אנחנו לא מדברים על זה

שלום דנינו:  אל תיתן לו, תן לו אפס הנחה

איגור דוסקלוביץ: רגע, שנייה

איגור דוסקלוביץ:  אבל זה בדיוק העניין

שלום דנינו: זה לא בדיוק העניין

שלום דנינו:  אתה עושה בדיוק ההפך מהעניין

איגור דוסקלוביץ: למה?     

שלום דנינו: כי אנחנו מדברים על מוצר שעבר בדיקת מעבדה וזה הדגם

שלום דנינו:  רק על הצדיקים האלה אני מדבר

שלום דנינו:  אני לא מדבר על מישהו שמביא לך אישור של מוצר אחר ומוכר משהו אחר, והוא נופל לבדיקה

שלום דנינו:  זה מה שאנחנו מדברים

איגור דוסקלוביץ: אבל אנחנו נתקלים בזה יום-יום, אותו דגם, אותו תיאור

איגור דוסקלוביץ:  פעם אחת כשנבדק במעבדה נמצא מתאים, מה שנמצא בשטח לא מתאים

איגור דוסקלוביץ:  על זה אני מדבר

דוד ביטן: אז אל תיתן לו

דוד ביטן:  מה אתה רוצה?     

איגור דוסקלוביץ: מה זה "אל תיתן"? אבל זה בדיוק מה - - -     

משה פסל: אז אל תיתן לו הפחתה

משה פסל:  אתה רשאי להחליט

משה פסל:  אפשר לקבוע עד 50%

דוד ביטן: אנחנו לא מחליפים אותך

אליהו ברוכי: אתה יכול להסביר את מה שאמרת?      

קריאה: אגב, איך זה יכול להיות?     

אליהו ברוכי: תסביר לי

איגור דוסקלוביץ: זה קורה יום-יום

אליהו ברוכי: שמה?      

דוד ביטן: הוא מביא מוצר שונה

איגור דוסקלוביץ: הוא מביא מוצר למעבדה מלוקק, מאושר, ואחר כך מה שמהווה בדיוק אותו דגם - - -     

דוד ביטן: מאה אחוז

דוד ביטן:  אז לא מגיעה לו הנחה

דוד ביטן:  מגיע לו עונש, לא הנחה

משה פסל: אל תיתן לו הפחתה

משה פסל:  זה אתה קובע

אליהו ברוכי: אנחנו מדברים על אותו דגם

איגור דוסקלוביץ: רגע, שנייה

איגור דוסקלוביץ:  מה שאתם אומרים כרגע, אם מוצר בבדיקת מעבדה נמצא מתאים לתקן

איגור דוסקלוביץ:  אחר כך אני מוצא בשוק אותו מוצר מאותו דגם, אותו דבר, והוא לא מתאים, אז לא מגיע לו

דוד ביטן: נכון, לא מגיע לו

משה פסל: לא מגיע

שלום דנינו: אבל איזה פער? איזה פער? אם ההוא שם במקום הצ'ופצ'יק הזה משהו אחר שהוא לא סכנת נפשות, לא פוגע באיכות המוצר – גם בסדר

משה פסל: איגוד, מה ההתנגדות שלך שאתה תוכל להחליט שזה יהיה עד 50%? מה הבעיה?      

פניה קירשנבאום: אני רוצה להסביר

פניה קירשנבאום:  בתקנות ההפחתה הסכום שקבוע, ברגע שמתקיימים התנאים הממונה נותן את כולם

פניה קירשנבאום:  כלומר, אין מצב שהוא אומר: טוב, פה אני אתן 10, פה אני אתן 20

משה פסל: זה לא נתון לשיקול דעתו

פניה קירשנבאום: נכון מאוד

משה פסל: למה?      

קריאה: בואו נשאיר את זה לשיקול דעתו

פניה קירשנבאום: לא

פניה קירשנבאום:  תנו לי, אני רוצה רגע לנסות להסביר ברמה המשפטית

פניה קירשנבאום:  בתקנות הפחתה – הרי הוועדה מכירה את זה היטב לכל החוקים ובצורה רוחבית – הן לא משאירות שיקול דעת

פניה קירשנבאום:  זה לא שאם כתוב 30%, זה עד 30%

פניה קירשנבאום:  ברגע שזה מתקיים, זה מתקיים

דוד ביטן: בסדר גמור

דוד ביטן:  אנחנו מתחילים ב-40%

פניה קירשנבאום: עכשיו אני מסבה את תשומת לבה של הוועדה, היא תחליט כמובן מה שהיא רוצה

פניה קירשנבאום:  אבל אנחנו מדברים על בדיקות מקדמיות

פניה קירשנבאום:  סעיף 3 מדבר גם על פעולות שמבצע היבואן אחרי

פניה קירשנבאום:  אנחנו לא רוצים שיהיה מצב שיבואן אומר - - -     

דוד ביטן: רק על הבדיקות המקדמיות

דוד ביטן:  כל השאר נשאר אותו דבר

דוד ביטן:  תקנו את זה לפי זה

פניה קירשנבאום: אנחנו רוצים שזה יהיה תהליך הוליסטי שבו היבואן משתף פעולה, גם בהתחלה לפני אבל גם בשלב אחרי

פניה קירשנבאום:  אחרי שהתגלה הליקוי - - -      

דוד ביטן: מה זה סותר? אני לא מבין את זה

משה פסל: שאומרת עוד הפחתות לתהליכים שהם אחרי

פניה קירשנבאום: נכון

פניה קירשנבאום:  לכן זו הצעתנו

דוד ביטן: אין בעיה

דוד ביטן:  קרני, תתחילי להקריא, ואם צריך לשנות, נשנה

דוד ביטן:  אנחנו מדברים רק על הבדיקות המקדמיות

דוד ביטן:  לגבי הדברים האחרים משאירים את זה כמו שזה היום

דוד ביטן:  וזה בשיקול דעתכם

דוד ביטן:  מה הבעיה עם זה? לא נגענו בזה בכלל

איתי עצמון: אני רק רוצה להסב את תשומת הלב לכך שההפחתות נוגעות גם למערכת התמריצים שיש ליבואן

איתי עצמון:  אנחנו רוצים לעודד יבואנים גם לבצע פעולות מקדימות, אבל גם לבצע אחר כך פעולות למשל להקטנת הנזק - - -     

שלום דנינו: איך מעודדים? אילו תמריצים?      

איתי עצמון: לפי האחוזים

איתי עצמון:  אם אתה מגדיל מאוד מאוד אחוזים לגבי תמריץ אחד, אז התמריצים האחרים יישארו נמוכים יותר וקטנים יותר בהתאם

איתי עצמון:  אז צריך לקחת את זה בחשבון שרואים את כל התמונה

דוד ביטן: בסדר

דוד ביטן:  הרי הוא מקבל עד 90%, נכון?      

איתי עצמון: בהצטברות נסיבות

דוד ביטן: בסדר, בהצטברות

דוד ביטן:  אין בעיה

דוד ביטן:  אבל אני רוצה שאם הוא עשה את הבדיקה, יהיו לו את ה-40%

דוד ביטן:  אחר כך שיערבבו את זה איך שהם רוצים

דוד ביטן:  לא נוגעים בסמכות של הממונה

איגור דוסקלוביץ: עד 40% או 40%?      

איתי עצמון: לא, לא, אין עד

דוד ביטן: 40%

איגור דוסקלוביץ: זה מה שאני אומר

דוד ביטן: לא, אם הכול מוחלט, אז מוחלט

דוד ביטן:  אני לא מבין מה ההתנגדות של משרד המשפטים פה

דוד ביטן:  אפשר לחשוב

דוד ביטן:  אני לא מבין את העניין הזה

אריאל קלנר: דוד, אבל לא מבין למה אי-אפשר לבוא ולתת לו את שיקול הדעת, כי בסוף יש הבדל בין תמים - - -      

דוד ביטן: יש לו שיקול דעת

אריאל קלנר: הוא אומר שלא

דוד ביטן: לא, יש לו

דוד ביטן:  אם זה בול אותו מוצר, הוא חייב לתת

דוד ביטן:  אם הוא לא בול אותו מוצר, הוא נכנס לליין של שיקול הדעת שלו

דוד ביטן:  זה הכול

דוד ביטן:  מה הבעיה עם זה? אני לא מבין מה הבעיה

אריאל קלנר: כי הוא טען שהוא מביא לך בדיוק את אותו מוצר, אבל אותו מוצר בדיוק

אריאל קלנר:  הוא מביא לך למעבדה את הדגם שיעבור חקיקה, ובחוץ הוא מביא לך דגם אחר

אריאל קלנר:  אני רוצה לתפוס את האנשים האלה

דוד ביטן: אבל יש שני מסלולים – מסלול אחד שהוא חייב לתת, ומסלול אחר שהוא לא תואם, ואז הוא עובר למסלול השני שהוא בשיקול הדעת שלו לפי התקנות, והוא קובע מה שהוא רוצה

דוד ביטן:  בסוף הוא לא יקבל יותר מ-90%, זה לא משנה בכל התהליך

דוד ביטן:  גם ה-40% זה רק ההתחלה

דוד ביטן:  זה כמו הביטוח הלאומי, אתה מקבל את הראשון, אחר כך זה הולך לפי מה שנשאר לך באחוזים

שלום דנינו: אריאל, למה הוא ילך לעשות בדיקה למוצר אם הוא מתכוון להביא מוצר אחר? למה?     

אריאל קלנר: לא מוצר אחר

אריאל קלנר:  הוא מביא את המוצר, רק - - -     

שלום דנינו: ואז הוא מה הוא אומר: תביא לי משהו יותר זול?     

אריאל קלנר: אתה יודע, זה כמו שאתה מתכונן למסדר

אריאל קלנר:  ביום של המסדר כולם מוכנים, מלוקקים ומסודרים

אריאל קלנר:  שנייה אחרי שהמסדר מסתיים, הכול מבולגן עוד פעם

אריאל קלנר:  אז הוא יביא למסדר את - - -     

דוד ביטן: לא יודע

דוד ביטן:  עם כל הכבוד, יבואנים הם לא שה תמים

דוד ביטן:  אני לא נכנס לזה

דוד ביטן:  לבוא, להציג אותם כאילו הכול אצלם תמים? לא

שלום דנינו: לא

שלום דנינו:  בגלל זה אני אומר שהם עושים בדיקות

דוד ביטן: אז הוא אומר לך שבפועל יש מצבים, ולא מעט מצבים, שהמוצר ההתחלתי הוא לא המוצר שעל המדף

אריאל קלנר: אני רוצה לתת לו את שיקול הדעת

קריאה: - - - תיק המוצר

דוד ביטן: מה זה תיק המוצר?     

איתי עצמון: אנחנו מדברים עכשיו על ההפרה שנוגעת לתיק המוצר

דוד ביטן: ומה קורה עם השני?     

איתי עצמון: מה זה השני?     

דוד ביטן: שיש הפרה של המוצר

איתי עצמון: כמו שאמרתי בדיון הקודם, זה כבר נוגע להפרות חוק עדכניות, זה לא נוגע לפקודה

דוד ביטן: אבל אמרנו שנתקן את חוק התקנים, לא? דיברנו על זה

איתי עצמון: רוצים להתייחס?     

דוד ביטן: טוב, נתחיל לקרוא

דוד ביטן:  אחר כך נשלים את האחרון

שני ברוך עזרי: הסעיף כאן עכשיו הוא "החלפת סעיף 14ו"

שני ברוך עזרי:  זה נוגע לתקנות אבל תכף נגיע אליהן

שני ברוך עזרי:  זה עדיין לא התקנות עצמן

שני ברוך עזרי:      למעשה, עד היום תקנות ההפחתה היו קבועות בתוך תקנות, ולמעשה כאן אנחנו מבטלים את התקנות ומכניסים אותן במסגרת תוספת שנייה לפקודה, כשאנחנו שומרים על תהליך האישור של אותם שינויים שיעשו בה

איתי עצמון: אני מציע שעכשיו תקראי גם את סעיף 15א "הוספת תוספת שנייה", כי זו ההשלמה לסעיף המסמיך

איתי עצמון:  זה בעמוד שלאחר מכן

שלום דנינו: אז למה זה "רשאי" ולא - - -      

שני ברוך עזרי: דקה

שני ברוך עזרי:  אני אסיים ואני אסביר מה היה ומה אנחנו מתקנים

איתי עצמון: זה בעצם מה שקיים היום

שני ברוך עזרי: בדיוק

שני ברוך עזרי:  אני אעצור ואסביר

שני ברוך עזרי:  כל מה שיש פה זה מה שהיה קיים היום בתקנות

שני ברוך עזרי:  מכיוון שהעברנו את זה לתוספת, אז זה פשוט נמצא בתוספת

שלום דנינו: אבל אני שואל על הניסוח, למה "רשאי"?      

שני ברוך עזרי: זה ניסוח שהוא ניסוח רוחבי בכל התקנות

שלום דנינו: אבל למה "רשאי"?      

דוד ביטן: ככה זה בכל התקנות

דוד ביטן:  "רשאי" זה חייב במקרה הזה

אביגל כספי: זה חייב

אביגל כספי:  יש גם פסיקה

דוד ביטן: כן

דוד ביטן:  זה הנוסח המשפטי

אריאל קלנר: "רשאי" זה חייב

אריאל קלנר:  "חייב" זה חייב מאוד

שני ברוך עזרי: פסקה 4 זו הפסקה שנוספה לבקשת הוועדה

דוד ביטן: יש הרבה פסקי דין

שלום דנינו: סליחה, לא הבנתי קודם את כל הנושא של המייצגים – רואה חשבון ועוד

שלום דנינו:  מה הם קשורים?     

שני ברוך עזרי: זה משהו שהיה קיים קודם לכן

שני ברוך עזרי:  זה נוגע לכל מיני פעולות שהמפר יכול לעשות כדי לקבל הפחתות שונות, לא ההפחתה שקשורה לעניין - - -       

שלום דנינו: אם יש לו עסקאות, אם יש לו רואה חשבון

שלום דנינו:  לא הבנתי

פניה קירשנבאום: למעשה, הקראנו עכשיו את כל תקנות ההפחתה, גם אלו שהיו קבועות גם לפני

פניה קירשנבאום:  עד עכשיו לא הקראנו שום דבר חדש, אלה כל העילות שאפשר היה לקבל בגינן הפחתה

פניה קירשנבאום:  עכשיו אנחנו נקריא את העילה החדשה הנוספת

איתי עצמון: אלה הגדרות שרלוונטיות לאחר מכן לסעיפים הבאים, לעילות הפחתה אחרות שקיימות גם היום

דוד ביטן: מבחינת דנינו לא צריך בכלל הפחתה, לא צריך אפילו קנס

דוד ביטן:  הלאה

שני ברוך עזרי: פסקה (4) זו הפסקה שנוספה

דוד ביטן: רק דבר אחד

דוד ביטן:  גם בגופים המקצועיים הנוספים צריך אחריות מקצועית

דוד ביטן:  זה כאילו בנפרד

איתי עצמון: כלומר, אותה דרישה של - - -     

קריאה: כולם צריכים אחריות מקצועית

קריאה:  למה מעבדות לא צריכות?      

דוד ביטן: לא, זה כתוב בנפרד

דוד ביטן:  כתוב שהמהנדס צריך ביטוח, ואחר כך "או גופים מקצועיים"

קריאה: צריך להחיל את זה על כולם, גם על המעבדות וגם על הגופים וגם על המהנדסים

דוד ביטן: על כל מי שבודק הוא צריך - - - לא משנה אם זה מהנדס או גוף אחר שהוא קבע

אילן בר: בדיון הקודם נאמר שהמהנדס צריך לקבל את האישור ואת ההסמכה שלו מהממונה על התקינה

איגור דוסקלוביץ: הוא לא צריך

אילן בר: מי קובע מי הם המהנדסים?      

קריאה: מי קובע שהוא מהנדס תקינה?     

איגור דוסקלוביץ: לא, לא, לא

איגור דוסקלוביץ:  שנייה

איגור דוסקלוביץ:  המהנדס לא צריך לקבל הסמכה של ממונה על התקינה

איגור דוסקלוביץ:  בהוראות ייכתב מה התנאי המינימלי למהנדס שיכול לתת חוות דעת

איגור דוסקלוביץ:  לא נגיע לשלב הזה שממונה על התקינה - - -     

איתי עצמון: זה לא הסדרת - - - של מהנדס - - -       

דוד ביטן: למה, הוא צריך לאשר כל אחד מראש?     

שלום דנינו: אבל למה מערבבים? החיבור הזה לא הגיוני, אני אומר לכם

דוד ביטן: איזה חיבור?         

שלום דנינו: של מהנדסים עם מעבדות

שלום דנינו:  זה כמו להכין מרק סמיך

שלום דנינו:  עכשיו הוסיפו עוד שתי כוסות מים

דוד ביטן: לא, אתה טועה

דוד ביטן:  כבר דיברנו על זה

משה פסל: אבל זו לא בדיקה, שלום

משה פסל:  זו לא בדיקה, זו רק בדיקה של תיק מוצר

דוד ביטן: זו בדיקה של ניירת

דוד ביטן:  זה לא המוצר עצמו

משה פסל: זו בדיקה של ניירת

משה פסל:  למה שמהנדס לא יוכל - - -     

שלום דנינו: לא, זו לא בעיה

שלום דנינו:  אני חושב שאמרתי לכם, גם רופא שיניים יכול

אילן בר: זה תחום עם התמחות

אילן בר:  לא כל אחד יכול

דוד ביטן: סיימנו את זה

משה פסל: זה תחום עם התמחות שרק מעבדה יכולה לבדוק אותו?     

אילן בר: לא, אבל מהנדסים שיש להם - - -      

משה פסל: אז איזה מהנדס לדעתך יכול? איזה מהנדס לדעתך?     

אילן בר: מהנדס שמבין תקנים - - -     

משה פסל: מי זה? מי המהנדס הזה? מהנדס אלקטרוניקה? חשמל?      

אילן בר: זה תלוי במעבדות

משה פסל: אז רק מעבדה, בקיצור

משה פסל:  זה מה שאתה אומר

אילן בר: לא

משה פסל: אז תגיד איזה מהנדס

אילן בר: זה יכול להיות מהנדס שעזב מעבדה

דוד ביטן: כל מי שעבד במכון התקנים

משה פסל: איזו הכשרה? אני שואל אותך, מי המהנדס שיכול לבדוק תיק מוצר לדעתך, לשיטתך?      

אילן בר: קודם כול, מהנדס שיש לו תואר אקדמי

אריאל קלנר: לכל מהנדס יש תואר אקדמי

אילן בר: כן

אילן בר:  מעבר לזה, יש לו ניסיון בעבודת מעבדה

משה פסל: מה זה אומר הניסיון? מה, הוא עבד במעבדה? זו הכוונה?     

דוד ביטן: אבל הוא צריך להוציא הנחיות, שיוציא אותן

משה פסל: מה זאת אומרת? כי אם יגידו שרק מהנדס שאני לא יודע מה, אז אפשר לצמצם את זה גם

שלום דנינו: אפשר גם אשת מהנדס

דוד ביטן: רגע, אנחנו מדברים פה על חוק

דוד ביטן:  אנחנו לא נכנסים עכשיו לתוך העניין בצורה כזו

דוד ביטן:  בשביל זה יש ממונה, הוא יקבע הנחיות

דוד ביטן:  זה הכול

דוד ביטן:  מה העניין הזה? אני לא מבין

דוד ביטן:  עכשיו אתה דורש לדעת מה ההנחיות? מה קרה לכם, אתם לוקחים את זה לקיצוניות יתר

משה פסל: לא הבנתי

משה פסל:  אם יחליט הממונה, כמו ששלום אומר, שרק מהנדסי רפואת שיניים יכולים לתת תיק מוצר, אז מה נעשה?      

דוד ביטן: תגיד לי, נראה לך שאם זה יקרה לא יגישו על זה בג"ץ? אתה חושב שהוא עושה מה שהוא רוצה?     

משה פסל: אז אפשר להגיש בג"ץ על הכול

דוד ביטן: ודאי

קריאה: טוב שמישהו מנהל את המדינה הזאת גם  ככה

אמנון מרחב: אל תשכחו שאת הרפורמה אנחנו יזמנו

משה פסל: אני אמרתי משפט מקדים

משה פסל:  הרוח שלכם היא רוח טובה, אבל מה יקרה אם יבוא שר אחר? זה הכול

דוד ביטן: לא, לא קשור לעניין

דוד ביטן:  זו הקלה לבדיקות של היבואן

דוד ביטן:  יש פה הקלה שנותנים מהנדס

דוד ביטן:  אתם רוצים לבטל את זה?     

משה פסל: לא

דוד ביטן: אז תפסיקו עם זה

דוד ביטן:  מספיק

דוד ביטן:  זו הקלה

דוד ביטן:  אתה עכשיו דורש עוד הקלה?      

אריאל קלנר: אבל חשבנו שבדלת האחורית ייכנס מכשול

דוד ביטן: לא, לא

דוד ביטן:  מספיק

דוד ביטן:  אני אגיד לך מי המהנדסים שבדרך כלל יאושרו

דוד ביטן:  אלה המהנדסים שעבדו במעבדות ויש להם ניסיון

אילן בר: זו הבעיה, שלא מאשרים

אילן בר:  אתם לא מאשרים אותם

אילן בר:  הם יגידו: אנחנו יכולים

אילן בר:  הם יקראו את ההוראות של הממונה ויגידו: אנחנו יכולים

אילן בר:  גם אתה תגיד שאתה יכול אם תקרא את ההוראות של הממונה, מישהו יתווכח ויגיד: אני גם יכול

משה פסל: אבל לא מדובר על בדיקת מוצר, מדובר על בדיקת מסמכים

משה פסל:  מה קרה?     

שלום דנינו: פסל, זה בדיוק העניין, שאם אתה יודע אילו מסמכים צריכים להיות, גם עובדת סוציאלית יכולה לארגן את זה

שלום דנינו:  מה הבעיה? אבל יאללה, אני כבר התייאשתי

דוד ביטן: שלום, שלום, עזוב, זה כבר טיעון לא רציני

דוד ביטן:  עזוב את זה

דוד ביטן:  פה מדובר על בדיקת ניירת

דוד ביטן:  אני לא חושב שמהנדס, על אחת על אחת כמה וכמה מהנדס שנגיד עבד במעבדה, לא יכול לבדוק דבר כזה

דוד ביטן:  לא צריך להגזים

דוד ביטן:  אבל יש בין זה לבין המוצר עצמו

דוד ביטן:  בעניין הזה צריך מעבדה, זה נכון

דוד ביטן:  על זה אין ויכוח

דוד ביטן:  לכן הפרדנו בין הדברים

דוד ביטן:  זה מדבר על המסמכים, נכון? מה לגבי בדיקת מוצרים?      

איגור דוסקלוביץ: בדיקת המוצרים בהחלט, יש לנו הוראות בחקיקה, מעבדה מאושרת

דוד ביטן: בחוק התקנים

דוד ביטן:  תסבירו את זה לחברי הכנסת

איתי עצמון: אני רק אחדד רגע לגבי מה שהיושב-ראש שאל

איתי עצמון:  אנחנו עכשיו כרגע מתקנים את נסיבות ההפחתה שנוגעות להפרה של שמירת מסמכים בתיק מוצר

איתי עצמון:  היושב-ראש שואל לגבי ההפרה של מוצר שאינו עומד בדרישות התקינה, וכאן מדובר על עיצום כספי לפי חוק התקנים ונסיבות ההפחתה לפי חוק התקנים

איתי עצמון:  השאלה שלנו היא האם אתם מתכוונים לתקן בהתאם גם את תקנות ההפחתה לפי חוק התקנים בדומה לעיקרון שקבענו - - -     

דוד ביטן: או שלא

דוד ביטן:  אם לא, אני אתן פה עכשיו וזהו

דוד ביטן:  למה אני לא יכול לתקן את זה עכשיו?     

איתי עצמון: ואם כן, מתי תביאו את התקנות לאישור הוועדה?      

פניה קירשנבאום: אנחנו בהחלט מתכוונים לעשות את זה

פניה קירשנבאום:  אנחנו נדון בזה

פניה קירשנבאום:  הוועדה ביקשה מאיתנו לשקול הקלות ליבואנים מקבילים וליבואנים באופן כללי

פניה קירשנבאום:  כשנדבר על זה גם נציג את כוונתנו להביא תקנות הפחתה של חוק התקנים שייתנו הפחתה לאותם יבואנים שיבצעו בדיקות וולונטריות

דוד ביטן: תוך כמה זמן?      

שני ברוך עזרי: זה צריך לעבור את התהליך - - -     

דוד ביטן: בסדר

דוד ביטן:  אף אחד לא עומד בלחץ

פניה קירשנבאום: בסדר

פניה קירשנבאום:  אנחנו ניסחנו את זה כבר

פניה קירשנבאום:  יש את התהליך הרגיל שכולם מכירים של פרסום

פניה קירשנבאום:  אלה תקנות שהן גם בהתייעצות עם שר המשפטים, ואנחנו גם ממילא צריכים את אישור הוועדה

איתי עצמון: בהסכמת שר המשפטים, לא?     

פניה קירשנבאום: בהסכמת שר המשפטים

דוד ביטן: ואם שר המשפטים לא יסכים? הינה, עכשיו אמרנו 40%, ומשרד המשפטים רוצה 30%

דוד ביטן:  אם הוא יפיל את זה ב-10%?      

איתי עצמון: אז נשנה את זה פה

פניה קירשנבאום: אלה תקנות שצריכות לקבל את אישור הוועדה, אז אפשר יהיה לדון בזה

דוד ביטן: לא, הוא לא יביא את זה, ואז מה? הוא יגיד: אני לא רוצה תיקון - - -     

שלום דנינו: איתי, ואם זה לא יגיע לפה?      

שני ברוך עזרי: זה חייב להגיע לפה להשלים את התהליך

שלום דנינו: למה מחויב? הם לא חייבים לעשות תיקון

שלום דנינו:  הם בינתיים ידברו עם משרד המשפטים

אמנון מרחב: אנחנו מתחייבים להביא את זה לוועדה תוך 60 יום

דוד ביטן: 60 יום?     

פניה קירשנבאום: כן, אנחנו נעשה כל מאמץ

פניה קירשנבאום:  כאמור אנחנו כבר העברנו, יש לנו את הנוסח

פניה קירשנבאום:  אנחנו מצהירים את זה גם פה לפרוטוקול, אנחנו אומרים שכמובן שנעשה את התהליך מהר ככל שניתן

דוד ביטן: הלאה

דוד ביטן:  בסדר

דוד ביטן:  מאה אחוז

איתי עצמון: צריך להמשיך להקריא רק את התוספת

שני ברוך עזרי: כל שאר הסעיפים אלה סעיפים שהיו עם התאמות קלות

שלום דנינו: קודם כול, תבינו, כל הרפורמה הזאת מדברת שבעצם יבואן יכול בכוחות עצמו לעשות את זה

שלום דנינו:  הוא לא צריך אף אחד, נכון?      

דוד ביטן: לא, אבל הוא מקבל הפחתות

שלום דנינו: לא, רק נבין שבאמת לא צריך מהנדס, נכון?      

קריאה: - - -     

שלום דנינו: לא?      

אמנון מרחב: חלילה

אמנון מרחב:  מה פתאום

שלום דנינו: יבואן לא יכול להסתדר במסמכים - - -     

דוד ביטן: לא, הוא יכול להסתדר עם מי שהוא רוצה

שלום דנינו: לא, עם המסמכים

דוד ביטן: הוא לא יקבל את ההפחתה

דוד ביטן:  הוא פשוט לא יקבל הפחתה

דוד ביטן:  זה הכול

איגור דוסקלוביץ: העניין הוא בהפחתה

איגור דוסקלוביץ:  אם הוא יעשה לבד, הוא לא זכאי להפחתה כי הוא מחויב מכוח חוק

איגור דוסקלוביץ:  אתה רוצה להיות זכאי להפחתה - - -     

שלום דנינו: אבל בעיניים שלכם אתם מבינים שיבואן שמביא מוצר, אתם אומרים לו: תביא 1, 2 3, 4; הוא יכול לכרוך את ארבעת המסמכים האלה בפנים

דוד ביטן: אבל הוא לא יקבל הפחתה

שלום דנינו: הבנתי

שלום דנינו:  אני רק מנסה להגיד שלא צריך מהנדס בשביל התיק, צריך מעבדה

דוד ביטן: אפשר לכתוב גם פרופסור, מהנדס שהוא פרופסור, ואז אנחנו נצמצם את מספר המהנדסים שיכולים לבדוק

איתי עצמון: אתם יודעים, הפרוטוקול לא קורא הבעות פנים, הוא לא רואה שאתם מחייכים

דוד ביטן: אז אני אומר לפרוטוקול שזה היה בצחוק

דוד ביטן:  זה היה בצחוק

דוד ביטן:  כן

איתי עצמון: 5

שני ברוך עזרי: אני אמשיך

איתי עצמון: חבר הכנסת דנינו, זה הסעיף שלגביו קיימות ההגדרות ששאלת עליהן בעניין אישור

דוד ביטן: יש למישהו עוד הערה?      

מרדכי משעני: אני היועץ המשפטי של מכון תקנים

מרדכי משעני:  שאלה לגבי התצהיר של היעדר ניגוד עניינים

דוד ביטן: הצהרה

מרדכי משעני: סליחה, "הצהיר"

מרדכי משעני:  מה זה? מתי? בדיעבד, אחרי, לפני?      

אמנון מרחב: היבואן צריך להצהיר

מרדכי משעני: מתי? למי הוא מצהיר? יש נוסח? כשהוא בא לקבל שירות כזה, הוא צריך להצהיר שאין לו ניגוד עניינים

מרדכי משעני:  זו הכוונה

דוד ביטן: לא, הוא לא יכול להיכנס לזה

דוד ביטן:  המהנדס מצהיר שאין לו ניגוד עניינים

מרדכי משעני: לא המהנדס מצהיר, היבואן מצהיר

דוד ביטן: היבואן מצהיר אבל גם המהנדס צריך להצהיר

פניה קירשנבאום: בעצם כשהיבואן מגיע לממונה, הוא מבקש ממנו את אותה הפחתה כיוון שהוא אומר שהוא מראה לו את האישור שהוא עשה, אז הוא גם מצהיר - - -     

מרדכי משעני: אז זה בדיעבד, לאחר מעשה

משה פסל: שאין לו קשר

פניה קירשנבאום: בדיוק

פניה קירשנבאום:  הוא מצהיר שהיבואן שבדק לו – במסגרת ההוראות נוכל גם להעביר את עניין ניגוד העניינים ואת - - -      

שני ברוך עזרי: מה יחשב ניגוד עניינים ומה לא

דוד ביטן: לא, אנחנו לא נכנסים לזה

דוד ביטן:  באופן כללי תהיה הצהרה

דוד ביטן:  הדבר הזה יכול להיבדק לאחר מכן

דוד ביטן:  זה הכול

דוד ביטן:  הרי זה דבר שהוא לא מגיש

דוד ביטן:  הוא משאיר את זה אצלו בצד, נכון? אם תהיה בעיה הוא יגיש את זה

דוד ביטן:  הוא יגיש את הבדיקה של המהנדס עם ההצהרה הזאת

אלכס מילר: רק להבנה, אדוני היושב-ראש

אלכס מילר:  תיקנתם את ה-30% ל-40%, נכון?      

דוד ביטן: כן

אלכס מילר: תודה

דוד ביטן: אבל המכלול לא יעלה על 90%

איתי עצמון: זאת ההוראה שקיימת היום

רז הילמן: אני רק מזכיר שדילגנו על סעיפים 14, 15

רז הילמן:  צריך להקריא אותם

איתי עצמון: אנחנו זוכרים

איתי עצמון:  תודה

דוד ביטן: אחרת אנחנו צריך לבחון כל פעם את ניגוד העניינים שלו ואנחנו לא מסוגלים לזה

דוד ביטן:  זה תהליך משפטי

דוד ביטן:  רק אם תהיה בעיה - - -     

אלכס מילר: אני חושב שזה די ברור

דוד ביטן: ההצעה ברורה

אלכס מילר: במידה שיבואן נתפס על סוגיה מסוימת, הוא מגיע עם האישור של אותו מהנדס תקינה ומראה שאין לו ניגוד עניינים

אלכס מילר:  במידה שיש לו ניגוד עניינים - - -     

דוד ביטן: הוא ייתפס ויש לזה השלכות

דוד ביטן:  נכון

גלעד גולוב: וכל זה בשביל 40%

דוד ביטן: כל העניין הוא הרתעתי

דוד ביטן:  אם הוא לא ייתן תצהיר הוא יהיה בבעיה

דוד ביטן:  הוא לא ייקח מהנדס שבסופו של דבר הוא עובד איתו

דוד ביטן:  זה לא הגיוני

דוד ביטן:  ולכן הוא ייקלע לבעיות יותר גדולות מאשר הקנסות

איגור דוסקלוביץ: אני מתייחס גם למעבדה

איגור דוסקלוביץ:  שיהיה ברור

משה פסל: ניגוד עניינים זה מושג רחב

משה פסל:  מה זה ניגוד עניינים? לקחתי מהנדס שעובד אצלי, עובד איתי

משה פסל:  זה בסדר, לא בסדר?     

גלעד גולוב: זה ניגוד עניינים

גלעד גולוב:  אם הוא עובד אצלך, יש לו ניגוד עניינים

משה פסל: מי קובע מה זה ניגוד עניינים?      

אלכס מילר: בן אדם שאתה משלם לו

דוד ביטן: יש על זה השלכות משפטיות

אמנון מרחב: בדיוק, יש פסיקה

דוד ביטן: מושיקו, יש לזה השלכות משפטיות

איגור דוסקלוביץ: מעבדה שעושה בדיקות ואחר כך מאשרת תיק מוצר גם יש ניגוד עניינים

דוד ביטן: אני לא אתחיל עכשיו לפרש את זה

דוד ביטן:  יש על זה המון המון דעות, חוות דעת, פסיקות

דוד ביטן:  לא ניכנס למושג מה זה ניגוד עניינים

דוד ביטן:  הדברים ברורים

דוד ביטן:  אם הוא עובד איתו זה ניגוד עניינים

דוד ביטן:  על זה אין ויכוח

דוד ביטן:  לפעמים, גם אם הבת שלו עובדת אצלו גם יש ניגוד עניינים

משה פסל: אבל ברור

משה פסל:  מה זאת אומרת אם הוא עובד איתו? הוא עובד איתו באופן קבוע

משה פסל:  היבואן יעבוד עם המהנדס בשביל שייתן לו - - -      

דוד ביטן: לא

דוד ביטן:  גם אם הבת של המהנדס עובדת אצל היבואן זה ניגוד עניינים

דוד ביטן:  לא נתחיל לחשוב עכשיו עם כל הדוגמאות

איתי עצמון: בואו נשמע רגע התייחסות של הייעוץ המשפטי של המשרד

פניה קירשנבאום: כמו שאמרו כאן, אני חושבת שהסוגיה נכנסת מאוד לפרטים

פניה קירשנבאום:  יש לממונה הוראות, וככל שיידרש אנחנו יכולים גם להעביר את זה בהוראות אם תהיה איזושהי אי-בהירות ביחס למה נחשב לניגוד עניינים

איתי עצמון: כלומר, יש לכם סמכות לקבוע את זה

פניה קירשנבאום: כן, יש לנו סמכות כללית לקבוע הוראות

פניה קירשנבאום:  בהקשר הזה, ככל שיהיה צורך אפשר גם לחדד את ההיבט הזה שם, כדי שלא תהיה אי-בהירות

איתי עצמון: בסדר גמור

דוד ביטן: טוב

דוד ביטן:  עוד הערה? אין? טוב

דוד ביטן:  מי בעד הסעיפים עם התיקונים?     

איתי עצמון: סעיפים 13א וסעיף 15א לעניין התוספת

דוד ביטן: אין בעיה

דוד ביטן:  מי בעד? מי נגד?     

דוד ביטן: אושר      

דוד ביטן: פה אחד

דוד ביטן:  אוקיי

דוד ביטן:  כל מי שלא הרים יד, אני לוקח אותו כאילו הרים יד לצורך העניין

איתי עצמון: סעיף 14

שני ברוך עזרי: למעשה, תיקון סעיף קטן (א) הוא התאמה טכנית

משה פסל: איזה סעיף את מקריאה?     

שני ברוך עזרי: לחוק פה זה תיקון סעיף 14יח

שני ברוך עזרי:  סעיף קטן (א) זה התאמות טכניות לשינוי שמוצע פה בפקודה

איתי עצמון: בעצם זה סעיף העונשין בפקודה

שני ברוך עזרי: נכון

שני ברוך עזרי:  וסעיפים (ב) ו-(ג) הם סעיפים שנמחקו, בגלל שהם עסקו בחובות שהיו על יבואנים במרשם, וכזכור ביטלנו אותם

שני ברוך עזרי:       זה גם תיקון טכני, מכיוון שהוספנו את התקנות במסגרת תוספת שנייה, אז יש צורך לתקן בכל מקום שיש את "התוספת" "תוספת ראשונה"

איתי עצמון: רגע, סליחה

איתי עצמון:  הוועדה יכולה להצביע על סעיפים 14, ו-14א

דוד ביטן: טוב

דוד ביטן:  מי בעד? מי נגד?     

דוד ביטן: אושר     

דוד ביטן: פה אחד, עבר

איתי עצמון: סעיף 15

שני ברוך עזרי: 15 זה תיקון התוספת

שני ברוך עזרי:      למעשה, התיקון של פסקה (2), שזה פרט משנה (6), הוספנו "ככל שהיבואן חייב בשמירתו", כי יש פה הבחנה בין מי שמייבא על בסיס קבוצות ייבוא לבין מי שמייבא על בסיס קסיס; פרט משנה (9) מתייחס למסמכים שצריך לשמור יבואן אם הוא מייבא על בסיס קסיס; ופרט משנה (6) מתייחס למסמכים – סוג תעודת הבדיקה שצריך לשמור יבואן אם הוא מייבא על פי קבוצות ייבוא

שני ברוך עזרי:  למעשה, אתה לא צריך לשמור את שניהם, אלא ככל שאתה נדרש על פי מה שבחרת לייבא

שני ברוך עזרי:  שאר התיקונים הם תיקונים טכניים שפשוט מבהירים יותר טוב מה זה הצהרת ייבוא וכדומה

איתי עצמון: חזרתם בכם מהתיקון שהיה לעניין החלפת פרט משנה (6)

שני ברוך עזרי: נכון

שני ברוך עזרי:  זה יפורט בהוראות הממונה במקום להכניס כאן את כל האפשרויות

שני ברוך עזרי:  זה יצא ארוך ומסורבל

דוד ביטן: יש הערות? מושיקו?     

משה פסל: הכול טוב

דוד ביטן: טוב

דוד ביטן:  מי בעד? מי נגד?     

דוד ביטן: אושר     

דוד ביטן: עבר

איתי עצמון: סעיף 15 אושר

איתי עצמון:  סעיף 16 – כאן אנחנו נכנסים לתיקונים לפקודת המכס

דוד ביטן: כן, בבקשה

שני ברוך עזרי: למעשה, מכיוון ששינינו את התהליך ואתה כבר לא צריך אישור רגולטורי מקדים אצל הממונה, אתה מגיע ישר למכס ומשתחרר, וככל שעלית לדגימה צריכה להיות סמכות לממונה על התקינה לבצע את הדגימה עצמה

שני ברוך עזרי:  לכן זה מעין תיקון טכני נדרש, כדי לאפשר לממונה על התקינה לבצע עיכוב משלוחים של יבואנים שלמעשה התקדמו שלב לשחרור במכס

שני ברוך עזרי:           גם כאן זה תיקון שנדרש על מנת שהממונה על התקינה יוכל להורות לעכב טובין או משלוח של יבואן מפר אמון, אז יש צורך בתיקון הזה

שני ברוך עזרי:  סעיף (2) זה תיקון נוסף שנדרש בפקודת המכס:  למעשה, זה תיקון שדרשו אנשי המכס, מכיוון שיש להם הגבלה בהעברת המידע

שני ברוך עזרי:  אז בהמשך לתיקון שביצענו לסעיף העברת מידע – אני מזכירה 2יב1 – יש צורך גם להוסיף סעיף בתוך פקודת הנכס שמורה שבהקשר הספציפי הזה ניתן יהיה להעביר מידע לממונה

איתי עצמון: לעניין סעיף 200ד2, ברגע שהפעיל הממונה על התקינה את אחת מסמכויותיו כלפי יבואן מפר אמון, אז יש חובה למנהל להורות על עיכוב שחרור הטובין

שני ברוך עזרי: כן

משה פסל: לא חובה, סמכות

איתי עצמון: כתוב "יורה"

אליהו ברוכי: שאלה

אליהו ברוכי:  למפר אמון הוא יכול לעצור את כל הייבוא שלו או רק מוצר ספציפי?     

איגור דוסקלוביץ: לא, לא, לא

איגור דוסקלוביץ:  למפר אמון תימנע האפשרות לשחרר בתהליך החדש והוא יצטרך לחזור למעבדה

דוד ביטן: של בדיקת כל מוצר

איגור דוסקלוביץ: לא כל מוצר, כל משלוח

דוד ביטן: בסדר

דוד ביטן:  הכוונה כל מוצר במשלוח

אליהו ברוכי: אבל אם הוא לא עשה אישור דגם, הוא לא יוכל לעשות אישור משלוח

איגור דוסקלוביץ: אז הוא יצטרך לעשות אישור דגם

דוד ביטן: לפני שהוא משחרר

דוד ביטן:  יש למישהו הערות לסעיף הזה? לשכת המסחר, הכול בסדר? הסתדרות?      

אלכס מילר: כרגע אין

אלכס מילר:  תודה

דוד ביטן: אתם לא רוצים שיימנעו גם פיטורי עובדים במכס?      

אלכס מילר: אתה רוצה שאנחנו נרצה לחשוב על רעיונות?     

דוד ביטן: לא, סתם אני שואל

דן אילוז: מה אתה מעיר דובים, דוד?     

דוד ביטן: לא יודע

דוד ביטן:  טוב

דוד ביטן:  מי בעד סעיף 16? ירים את ידו

דוד ביטן:  מי נגד?   

דוד ביטן: אושר      

דוד ביטן: פה אחד עבר

דוד ביטן:  עכשיו 17

דוד ביטן:  לפני שאני דן בתחילה, אני רוצה לדון בייבוא מקביל

איתי עצמון: זו הצעה שנשלחה בנפרד ופורסמה - - -     

דוד ביטן: ביקשנו ממשרד האוצר וממשרד הכלכלה לשבת על המדוכה מתוך מגמה לראות איך מסייעים לייבוא המקביל

דוד ביטן:  ישבתם? דיברתם? היועץ המשפטי עדכן אותי בדברים, אבל אני רוצה שהוועדה תהיה מעודכנת

דוד ביטן:  גל, אתה פה, כן? אתה מסכים לדברים האלה?     

גל ברנס: כן

דוד ביטן: אתה רואה, הלכנו לקראתך פה

דוד ביטן:  מה אתה רוצה?      

אמנון מרחב: האוצר והכלכלה מסכימים וזה גם משמעותי

דוד ביטן: זה שהאוצר והכלכלה מסכימים, צריך לעשות וי רציני מאוד בעניין הזה

קריאה: אנחנו רוב הפעמים מסכימים, במיוחד בדברים כאלה

דוד ביטן: אלה אנשי המקצוע, לא השרים

דוד ביטן:  חכה, השרים עוד לא רבו

פניה קירשנבאום: אנחנו בהחלט מבינים את הקושי שעלול להיווצר ליבואנים מקבילים, שכאמור עוד התחיל מהרפורמה הקודמת

פניה קירשנבאום:  שמענו בדיון הקודם את ההצעה שעלתה להצהרה על בסיס מה שקיים בישראל

פניה קירשנבאום:  סברנו שיש בזה קושי, בגלל שכמו שהסברנו בדיון הקודם, בתקינה רשמית המוצר הראשון לא עובר בדיקה ולמעשה אין אצלנו הבחנה בין יבואן ראשון לשני

פניה קירשנבאום:  לכן ההצעה הזאת הייתה הצעה מוקשית בהיבטים מקצועיים, ולכן ניסינו לחשוב על איזושהי הצעה אחרת

פניה קירשנבאום:  שלחנו לוועדה הקלה שתחול על כל הטובין המיובאים בקבוצה 3, גם מסלול קסיס וגם מי שבתקינה רשמית

פניה קירשנבאום:  היא לא תחול על טובין בקבוצה 2

פניה קירשנבאום:       ההצעה הזאת מדברת על כך שיהיה ליבואנים שמייבאים טובין בקבוצה 3 כאמור פטור מהחזקת מסמכים בתיק המוצר

פניה קירשנבאום:  כלומר, בפריט (6) ופריט (9) לתיק המוצר

פניה קירשנבאום:  פריט (6) מדבר על מי שמייבא במסלול התקינה, ופריט (9) על מי שמייבא בקסיס

פניה קירשנבאום:      מכיוון שגם ההצעה הזאת, כמובן כמו שכולם מבינים, יש בה פתיחה מאוד גדולה של הייבוא, אנחנו רוצים לעשות את זה בצורה מדודה, כי זה גם עלול לעלות סיכון מסוים

פניה קירשנבאום:  לכן כדי לעשות את זה בצורה מדודה, אנחנו מבקשים א', שזה יהיה כאמור רק על קבוצת ייבוא 3; ב', שזה יהיה בהוראת שעה - - -      

אליהו ברוכי: אפשר לקבל המחשה מה יש בקבוצה 2, מה יש בקבוצה 3?     

אמנון מרחב: הקבוצה עם המוצרים הכי פחות מסוכנים

דוד ביטן: תנו לנו דוגמה

אליהו ברוכי: מה יש ב-2, מה יש ב-3? על מה לא יחול, על מה זה כן יחול?     

איגור דוסקלוביץ: בקבוצה 2 יש למשל מוצרי ילדים

אליהו ברוכי: אילו ילדים?      

איגור דוסקלוביץ: ילדים עד גיל שלוש

איגור דוסקלוביץ:  בקבוצה 2 יש לכם ריהוט לילדים

אליהו ברוכי: לא

אליהו ברוכי:  עד גיל שלוש זו קבוצה 1, לא 2

איגור דוסקלוביץ: הבנתי

איגור דוסקלוביץ:  אבל הנושא של הריהוט לתינוקות, עגלות תינוק, טרמפולינות למיניהן, כל אלה קבוצה 2

איגור דוסקלוביץ:  צעצועים לילדים מעל גיל שלוש זה קבוצה 2

דוד ביטן: זה לא יחול עליהם

איגור דוסקלוביץ: רוב מוצרי חשמל לשימוש ביתי, חוץ ממוצרי אלקטרוניקה שרובם נמצאים - - -     

דוד ביטן: מה לא מסוכן בקבוצה 3?      

אמנון מרחב: שנייה, רגע

אמנון מרחב:  חשוב שתבינו, אדוני היו"ר וחבר הכנסת

אמנון מרחב:  בקבוצה 1 ו-2 היבואנים נדרשים ברובם להביא בדיקות דגם

אמנון מרחב:  אז אין בעיה, כי אם עשית בדיקת דגם ליבואן המקביל אין בעיה

אליהו ברוכי: לא, ב-2 לא - - -      

אמנון מרחב: שנייה, רגע

אמנון מרחב:  רגע, רגע

אמנון מרחב:  אמרתי דקה

אמנון מרחב:  בקבוצה 1 ובחלק ניכר מקבוצה 2 היבואנים עושים בדיקות דגם, ולכן יבואן מקביל רואה – אם זה אותו דגם שבוצעה בדיקה, אין בעיה

דוד ביטן: אתה יכול להצהיר

אמנון מרחב: יפה

אמנון מרחב:  הקושי ליבואן מקביל הוא אם הוא מביא מקבוצה 3, כי בקבוצה 3 יש הקלה רגולטורית

אליהו ברוכי: שאלנו שאלה - - -     

אמנון מרחב: רגע, רגע

אמנון מרחב:  תן לי להסביר

אמנון מרחב:  רגע, מחילה

אליהו ברוכי: סליחה, צודק

אמנון מרחב: לכן בקבוצה 3 היבואן הראשי לא נדרש לעשות בדיקות דגם, ואז ליבואן המקביל אין על מה להסתמך

אמנון מרחב:  אז בא הרגולטור ואומר: אני מקל על היבואן המקביל

דוד ביטן: מוותר לו על זה

אמנון מרחב: אומר לו: אל תביא לי תיק דגם

אמנון מרחב:  וזה משמעותי מאוד

משה פסל: זה משמעותי, אבל למה בהוראת שעה רק לשנתיים?      

דוד ביטן: כי רוצים לבדוק איך זה מתבצע

משה פסל: אם לא יהיה טוב, יבוא השר החדש וישנה את זה

דוד ביטן: לא, לא

דוד ביטן:  עזוב אותך

משה פסל: תראו מה אתם עושים

משה פסל:  יצטרך להיות שר שרוצה להקל על היבואנים גם בפעם הבאה בשביל לפתור את הסוגיה הזאת

משה פסל:  בשביל מה?     

דוד ביטן: לא, לא

דוד ביטן:  יש לי הפתעה בשבילך

דוד ביטן:  אם הוועדה תתחלף אז תהיה בעיה, לא אם השר יתחלף

משה פסל: אין בעיה

משה פסל:  אז למה צריך?      

דוד ביטן: רגע, רגע, רגע

דוד ביטן:  קודם כול, זה דבר משמעותי

דוד ביטן:  שתבין, כל החוק מדבר על משהו אחר, ופה פתרנו

דוד ביטן:  זה דבר ראשון

אילן בר: זה לא משמעותי

אילן בר:  זה לוותר על אירופה

אליהו ברוכי: מה יש בקבוצה 3? אילו מוצרים יש בקבוצה הזאת?     

אמנון מרחב: מה זה משנה? כרגע הבעיה של היבואן המקביל היא בקבוצה 3

אליהו ברוכי: הבנתי שעגלות בקבוצה 2

אליהו ברוכי:  מה יש בקבוצה 3? אפשר לדעת?      

אילן בר: רוב המוצרים הם בקבוצה 3

איגור דוסקלוביץ: מערכות צנרת, מים, ברזים, חיתולים לתינוקות לדוגמה, יריעות לחיפוי

דוד ביטן: כל המוצרים האחרים

דוד ביטן:  כל המוצרים

דוד ביטן:  קבוצה 3 זה רוב המוצרים

דוד ביטן:  רגע, אבל אני רוצה דבר אחד פשוט

אילן בר: כבוד היושב-ראש, זה אומר שאין שום רגולציה

אילן בר:  רוב המוצרים מגיעים ואתם אומרים - - -      

דוד ביטן: אכן זה לתקופת זמן קצרה

דוד ביטן:  נכון

אילן בר: לא

אילן בר:  רגע, שנייה אחת

אילן בר:  אתם מוחקים את הכול

אילן בר:  אתם אומרים: אירופה זה ישראל

אילן בר:  ובעצם באירופה יש פיקוח ויש תיק מוצר

אילן בר:  בסופו של דבר, אני אומר שבמקום זה אני רוצה להציע הצעה אלטרנטיבית אחרת

אילן בר:  ההצעה היא שמעבדות יצטרכו - - -     

דוד ביטן: אתה נציג מעבדות?     

אילן בר: אני נציג מעבדה

אילן בר:  כן

דוד ביטן: אז תגיד שאתה נציג מעבדות

דוד ביטן:  אתה יושב ליד הרגולטור

אילן בר: בסדר, אנחנו בני דודים

אילן בר:  מעבדות יצטרכו להכריז - - -      

משה פסל: זאת הבעיה

דן אילוז: דיברנו על ניגוד עניינים

משה פסל: אני מבקש שייתנו פה הצהרת ניגוד עניינים לפני שמדברים פה בוועדה

דוד ביטן: לא צריך

דוד ביטן:  זכותו להגיד מה שהוא חושב

אילן בר: מעבדות יצטרכו להציג בפני היבואנים את המוצרים שהם בדקו

דוד ביטן: לא, לא

דוד ביטן:  עזוב

אילן בר: רגע, רק שנייה

אילן בר:  תקשיב עד הסוף

אילן בר:  ברגע שהמעבדות בדקו, יבואן יכול לבוא למעבדה

אילן בר:  אתה יודע מה, על פי חוק המעבדות חייבות להציג מה הן בדקו

דוד ביטן: עזוב

דוד ביטן:  אתה עכשיו דואג ליבואן הרגיל? זה מה שאתה עושה, לא דואג למעבדות אבל דואג ליבואן הרגיל

אילן בר: לא, לא

אילן בר:  אני דואג לילדים שלנו, כי אתם פותחים את הרגולציה, ויביאו לפה כל זבל שרק אפשר להעלות על הדעת

דוד ביטן: לא, לא

דוד ביטן:  אנחנו לא רוצים לפגוע בייבוא המקביל

דוד ביטן:  המדיניות שלנו היא לאפשר לפתוח את הייבוא

אילן בר: אבל אתם מבטלים את הרגולציה

משה פסל:  אבל זו המטרה, לבטל רגולציה שלדעתנו לא מיטיבה עם האזרח

משה פסל:  זה הכול

משה פסל:  הינה, רק קבוצה 3, אתה הסכמת שאלה לא מוצרים מסוכנים

אילן בר: קבוצה 3 תביא את כל המוצרים שרק אפשר להעלות על הדעת

משה פסל: אבל למה לא?      

אילן בר: אתה יודע כמה בתים נשרפו בגלל מטענים של טלפונים סלולריים - - -     

משה פסל: אז שיעבירו את זה לקבוצה 2

משה פסל:  הממונה יעביר את המוצר לקבוצה 2

אלכס מילר: אחרי שיקרה אסון, כן?     

דוד ביטן: זה לא עניין של המעבדות, עם כל הכבוד

אלכס מילר: אתם לוקחים על עצמכם אחריות מטורפת

דוד ביטן: אתה תדאג למעבדות

דוד ביטן:  אל תדאג לייבוא המקביל ולייבוא הזה

גלעד גולוב: אני רוצה להתייחס

גלעד גולוב:  ראשית, נוצר פה הרושם שקבוצה 3 לא מסוכנת, כי קבוצה 2 יותר מסוכנת ממנה וקבוצה 1 עוד יותר מסוכנת ממנה

גלעד גולוב:  זה לא נכון

גלעד גולוב:  יש סיכונים בקבוצה 3

גלעד גולוב:  אלה לא מוצרים שאין להם סיכונים

גלעד גולוב:  אם לא היה להם סיכונים, אז היה אפשר לייבא אותם בלי רגולציה בכלל

משה פסל: אני רוצה לשאול אותך שאלה

גלעד גולוב: רגע, שנייה

גלעד גולוב:  לכן הטענה היא שקבוצה 3 - - -      

אמנון מרחב: תפסיקו עם ההפחדות האלה, גלעד

גלעד גולוב: אני לא - - -      

משה פסל: האם יש שואב אבק שכשאתה שם אותו באירופה הוא עובד, וכשאתה שם אותו בישראל הוא מחשמל את האדם והורג אותו? יש דבר כזה?     

גלעד גולוב: אני מקבל בדיוק את מה שאתה אומר, ואני אומר - - -      

אמנון מרחב: בגלל זה עודדנו יבואנים ללכת לבדיקות וולונטריות

אמנון מרחב:  בדיוק בגלל זה

אמנון מרחב:  צריך לאזן פה, והרגולטור בא ומאזן פה

אמנון מרחב:  עודדנו בדיקה וולונטרית, גם לבקשתכם

אמנון מרחב:  החלנו את זה רק על קבוצה 3, וגם את זה בהוראת שעה, כדי לראות שאין פה דרמות כמו שאתם אומרים

משה פסל: אני אומר לך שהוראת השעה הזאת לא מספיקה

משה פסל:  זה צריך להיות לפחות לשלוש שנים, לפחות

גלעד גולוב: זה לא מה שמקובל באירופה

גלעד גולוב:  זאת אומרת, יש פה קו שאותו מוביל משרד הכלכלה, שהוא קו נכון, לאמץ את מה שמקובל באירופה

גלעד גולוב:  בנו שם מערכת איזונים

גלעד גולוב:  פה זה לא מה שמקובל באירופה

גלעד גולוב:  באירופה מוצרים מקבוצה 3 מחזיקים תיק מוצר

גלעד גולוב:  אנחנו עכשיו פוטרים את מרבית השוק מהחזקת תיק מוצר

גלעד גולוב:  אז זו לא אירופה

שני ברוך עזרי: רגע

שני ברוך עזרי:  רק נציין שזה לא פטור מהחזקת תיק מוצר

גלעד גולוב: זה פטור מהחזקת החלק המרכזי בתיק מוצר

דוד ביטן: רק רגע

דוד ביטן:  אתה היושב-ראש או המנכ"ל?     

גלעד גולוב: אני מנכ"ל מכון התקנים

דוד ביטן: באירופה יש מכון תקנים ממשלתי?     

גלעד גולוב: כן, באירופה יש מכוני תקנים בכל אחת ממדינות אירופה

דוד ביטן: לא

דוד ביטן:  מכון תקנים יש בכל מדינה?      

גלעד גולוב: כן

גלעד גולוב:  בכל אחת מדינות אירופה יש מכון תקנים, ויש גם אחד לכל מדינות אירופה

אליהו ברוכי: אבל מכון התקנים לא עושה בדיקות, אני חושב שהוא רק מסמיך מעבדות, נכון?      

גלעד גולוב: מכוני התקנים באירופה מתחלקים לסוגים שונים, תלוי באיזו מדינה

דוד ביטן: אתה רוצה שנבטל את מכון התקנים, ונעשה כמו באירופה? נלך למדינה שאין מכון תקנים

רפאל סויסה: המעבדות באירופה רק מסמיכות

דוד ביטן: חבר'ה, באירופה אני לא יודע מה המצב, לא בדקתי

משה פסל: אבל אם יש מוצר מסוכן, הממונה רשאי להחליף את הקבוצה של המוצר

משה פסל:  אם לא יודע מה יקרה, המוצר הוא סכנה מטורפת, הוא יעביר מ-3 ל-2

משה פסל:  יעביר לקבוצה 1 אפילו

אמנון מרחב: נכון

דוד ביטן: הינה, אומר לי חבר הכנסת, שבאירופה מכון התקנים מסמיך מעבדות, הוא לא עושה את הבדיקות בעצמו

דוד ביטן:  אז אתה רוצה ללכת לאירופה?      

גלעד גולוב: לא

גלעד גולוב:  קודם כול, במדינות מסוימות באירופה מכוני תקנים מבצעים בדיקות, מדינות אחרות לא

גלעד גולוב:  אירופה היא לא מקשה אחת

גלעד גולוב:  אבל זה לא הנושא

משה פסל: אני מציע שזו תהיה הוראת שעה לשלוש שנים

דוד ביטן: לא, לא

דוד ביטן:  להפך

רפאל סויסה: דוד, שלוש שנים זה מקובל

רפאל סויסה:  זה שנה וחצי? לא מקובל

דוד ביטן: לא, לא

משה פסל: אז בואו נעשה עוד חודשיים, נבדוק מה יקרה

דוד ביטן: מאחורי הקלעים הצלחנו לשכנע את כל הרגולטורים לעשות שינוי מאוד משמעותי, כולל מנכ"ל משרד הכלכלה שהיה מעורב, כולל משרד האוצר

דוד ביטן:  חבר'ה, תבינו, מה שעשינו פה זה לא דבר פשוט

קריאה: הפטור פה הוא גם ליבואנים ראשיים, לא רק מקבילים

דוד ביטן: רגע – להגדיל את התקופה זה קצת בעייתי

משה פסל: אוקיי

משה פסל:  אפשר להציע שאם השר ירצה, הוא יוכל להאריך את הוראת השעה מבלי אישור של הוועדה?     

דוד ביטן: לא, עם אישור הוועדה

דוד ביטן:  בוא נגיד דבר כזה

דוד ביטן:  קודם כול, אתם פותרים אותו גם - - -     

דן אילוז: דוד, יש לי שאלה

דוד ביטן: בבקשה

דוד ביטן:  תשאל קודם

דן אילוז: האם הממונה יכול לדרוש מהיבואן את אישור הדגם כחלק מההצהרה? אני לא רוצה שייווצר מצב שעכשיו יש פטור פה, אבל שבהצהרה הם יבקשו את אותו הדבר

איגור דוסקלוביץ: בוודאי

איגור דוסקלוביץ:  אם אנחנו פוטרים עכשיו לתקופה, כפי שקבענו פה, מחובת החזקת תעודת בדיקה, אז ההצהרה תהיה בלי הפניה לתעודה

איגור דוסקלוביץ:  ברור

דוד ביטן: אבל איפה ההצהרה? אתה פוטר אותו מהצהרה?      

איגור דוסקלוביץ: לא

איגור דוסקלוביץ:  הוא חייב להצהיר שהוא מתאים לדרישות התקינה, הוא רק לא חייב להחזיק את התעודה אחרי  ההצהרה

דוד ביטן:  אבל אתה כותב לו פטור מחובת שמירה, רק מהחובה הזאת

רפאל סויסה: בייבוא מקביל איך אתה מבקש תעודת בדיקה? אין ליבואנים המקבילים, אין לנו תעודות

רפאל סויסה:  הספקים בחו"ל לא מספקים לנו

רפאל סויסה:  לדוגמה, סמסונג מביא מקרר

רפאל סויסה:  הוא מטפל ביבואן

משה פסל: מי אדוני?     

רפאל סויסה: אני פה מטעם היבואנים

רפאל סויסה:  אני גם מייבא מקביל

רפאל סויסה:  אני אחד הפורצים הראשונים של הייבוא המקביל

רפאל סויסה:  פה למעשה הולכים לתקוע את הייבוא המקביל

משה פסל: תסביר

רפאל סויסה: אני אסביר

רפאל סויסה:  ברגע שאתה אומר שאני צריך להחזיק תיק מוצר של הייבוא המקביל – אין לי תעודות

רפאל סויסה:  אני מסתמך על התקן האירופי, אני קונה לאירופה

רפאל סויסה:  לפעמים אם זה מקרר, יכול להיות שזה לא מתאים, אבל זה צריך להיות No frost או Defrost – זה תלוי בהגדרה שלו

רפאל סויסה:  אבל לדוגמה טלוויזיות, אתה אומר לי להחזיק

רפאל סויסה:  אין לי

רפאל סויסה:  אני מביא סמסונג, אני מביא כל מיני שמות – JVC וכו' – על סמך ייבוא מקביל

רפאל סויסה:  על סמך ייבוא מקביל אני מתלבש על התעודה של היבואן הרשמי

רפאל סויסה:  כרגע אני לא יכול להתלבש עליה, אין לי מקום

דוד ביטן: מה זה אין לך מקום?     

משה פסל: לפי התיקון המוצע, כרגע זה יגרום לך בעיה

משה פסל:  זה מה שאתה אומר?      

דוד ביטן: לא, להפך

דוד ביטן:  לא יגרום

רפאל סויסה: הוא אומר לי להחזיק תיק מוצר

איגור דוסקלוביץ: יש פה אי-הבנה

איגור דוסקלוביץ:  רגע

דן אילוז: תעשה סדר, בבקשה

דן אילוז:  בואו נשמע את הדרג המקצועי עושה סדר

משה פסל: הכי חשוב לשמוע את הייבוא המקביל

איגור דוסקלוביץ: התיקון המוצע אומר כמו שהיה קודם לכן – אם מוצר משויך לקבוצה 2, אתה תוכל להתלבש על התעודה של היבואן הרשמי הראשון שהכניס את זה לשוק

רפאל סויסה: - - - מה שאמרת על קבוצה 3 - - -      

איגור דוסקלוביץ: על קבוצה 3

איגור דוסקלוביץ:  רגע, תן לי להשלים

איגור דוסקלוביץ:  כרגע אמרנו שקבוצה 3 לתקופה מוגבלת במסגרת הוראת שעה פטורה מהחזקת תעודת בדיקה

איגור דוסקלוביץ:  זה מה שאמרנו

דוד ביטן: שימו לב שזה לא רק המקביל, זה כל היבואנים

אמנון מרחב: אני רוצה רגע להסביר

אמנון מרחב:  שנייה, רחל

אמנון מרחב:  בתוספת מוגדר מה הם המסמכים שהיבואן יצטרך להחזיק בתיק – אחד זה שם המוצר

אמנון מרחב:  אין לאף אחד בעיה; שניים זה שם תת-המוצר

אמנון מרחב:  גם אין בעיה; שלוש זה שם הדגם; ארץ הייצור; פרטי היצרן או הספק; תיעוד ערוצי הפצה

משה פסל: מה זה תיעוד ערוצי הפצה?     

אמנון מרחב: מאיפה קנית את זה; וצילום המוצר והתווית

אמנון מרחב:  סעיף 6 ו-9 בתיקון שאנחנו מציעים – פטור

דוד ביטן: 6 ו-9 מתבטלים

אמנון מרחב: אתה לא תצטרך להביא אישור על התאמת הדגם, שזה הקושי הגדול - - -      

משה פסל: לגבי תיעוד ערוצי הפצה - - -     

אמנון מרחב: רגע

אמנון מרחב:  זה הקושי הגדול של ייבוא מקביל

אמנון מרחב:  אישור על התאמת הדגם לתקן הרשמי לא תצטרך להציג

דוד ביטן: אבל אתה נותן פטור גם למי שלא יבואן מקביל, לפי הסעיף הזה

אמנון מרחב: נכון

אמנון מרחב:  ואת המסמכים שמפורטים ב-12ב ככל שאתה חייב בשמירתם

אמנון מרחב:  זו הקלה מאוד מאוד משמעותית

אמנון מרחב:  אני מציע לכולם לא להקל בה ראש

רחל גור: אני סמנכ"לית לובי 99

רחל גור:  אני לא מקילה בכלל

רחל גור:  להפך

רחל גור:  מנכ"ל משרד הכלכלה, רציתי לברך ולא להטיל ביקורת

אמנון מרחב: אני דיברתי לאדם שיושב לידך

רחל גור: אולי אני אקח צעד אחד אחורה

רחל גור:  ברפורמה הקודמת, אז, לפני הרפורמה של 2021-2020 כל יבואן היה מחויב בבדיקות, לא משנה באיזו קבוצה הם היו

רחל גור:  זאת אומרת, גם יבואן מקביל וגם יבואן לא מקביל, הרשמי – אני מבינה שרשמי זה לא שייך פה, אז לא מקביל

רחל גור:       מה שקרה – וזה באמת היה תוצאת לוואי שלא ציפינו – כתוצאה מהרפורמה הקודמת זה שכעת היבואן הרשמי או הלא-מקביל יכול לייבא על סמך תצהיר, ויבואן מקביל עדיין תקוע עם אותן בדיקות מסורבלות

רחל גור:  כולנו מבינים ומכירים בחשיבות של ייבוא מקביל, במיוחד פה במוצרים שהם מוצרי סטנדרט

רחל גור:  חיתול זה חיתול

רחל גור:  אם זה עולה על טוסיק של ילד באיטליה, זה יעלה גם על טוסיק של ילד פה בישראל

רחל גור:  כנ"ל הרבה מהמוצרים בקבוצה 3, שאלה עגלות לתינוקות, ריהוט בבית, כיסא גובה

משה פסל: בקבוצה 2, אומר הממונה

רחל גור: סליחה, סליחה, סליחה

רחל גור:  כיסא גובה, כיסא בטיחות, מיטת קומתיים

רחל גור:  יש פה לא מעט דברים

משה פסל: מה זה תיעוד ערוצי הפצה?     

איגור דוסקלוביץ: תיעוד ערוצי הפצה זה למי שהיבואן מפיץ את המשלוח

משה פסל: לא הבנתי

משה פסל:  אני מצאתי עכשיו בפולין סטוק של מכונות כביסה

משה פסל:  אני מביא אותן, ומה אתה רוצה, שאני אגיד לך ממי קניתי אותם?      

איגור דוסקלוביץ: לא, לא, לא

איגור דוסקלוביץ:  הפצה, הפצה

משה פסל: אה, למי אני מכרתי

שני ברוך עזרי: אם תהיה תקלה במוצר, תוכל לעשות ריקול

משה פסל: הבנתי

משה פסל:  ריקול כמו שצריך

משה פסל:  אוקיי

מרדכי משעני: ואין הצהרה?      

איגור דוסקלוביץ: יש הצהרה

מרדכי משעני: על בסיס מה ההצהרה?     

איגור דוסקלוביץ: הצהרה

אמנון מרחב: חברים, אנחנו מנהלים סיכונים

אמנון מרחב:  זה לא חברת ביטוח, זה ניהול סיכונים

אמנון מרחב:  אי-אפשר לאחוז את המקל משני קצותיו

אמנון מרחב:  רצו החברים, ובצדק, להקל על היבואנים המקבילים

אמנון מרחב:  מאה אחוז

אמנון מרחב:  אמרנו שהדרך היחידה בשלב הזה, טרם חוק "מה שטוב באירופה", בשלב הנוכחי, היא לעשות רק על קבוצה 3, שהיא המוצרים הכי פחות מסוכנים

אמנון מרחב:  אני אומר את זה בזהירות כדי לא להגיד: אלה מוצרים לא מסוכנים

אמנון מרחב:  אלה מוצרים שהם בדרך כלל על המדפים וכבר יש איתם ניסיון

אמנון מרחב:  הרגולטור לא מאושר, אבל הוא מנהל סיכונים במהלך הזה

אמנון מרחב:  לכן זה בהוראת שעה

אמנון מרחב:  אז נעשה את זה מדוד

אמנון מרחב:       אני הבאתי והראיתי פה לחברי הכנסת פרסום מאתמול על רפורמת התמרוקים

אמנון מרחב:  גם שם שחררו ליבואנים את האפשרות להביא הצהרות על בסיס נוטיפיקציות

אמנון מרחב:  רוב היבואנים זהירים מאוד ומעדיפים לעבוד עם בדיקות מקדימות

דוד ביטן: טוב

דוד ביטן:  רבותיי

אמנון מרחב: עוד משפט, אדוני

אמנון מרחב:  לכן גם עודדנו פה את הבדיקה הוולונטרית, כדי שהיבואנים יגידו: אני הולך לוולונטרי כדי לצמצם את הסיכונים

משה פסל: המנכ"ל, אין בעיה

משה פסל:  אני רק רוצה לתת לך אפשרות להאריך את הוראת השעה

משה פסל:  זה הכול

משה פסל:  אם תרצה ותבחן את הנתונים ותראה שבאמת היטבת עם היבואנים, שתהיה לך אפשרות להאריך אותה, ולא תצטרך לחזור לפה, לשרוף שבועיים בשביל זה

אמנון מרחב: אנחנו איתך

איגור דוסקלוביץ: זה טוב כשאין סיכון לציבור

איגור דוסקלוביץ:  לא, אתה אמרת את זה

משה פסל: ודאי

משה פסל:  אתה ממונה התקינה

דוד ביטן: מושיקו, האמת התכוונתי לעזור לייבוא המקביל

דוד ביטן:  פה ביטלו לכולם

דוד ביטן:  זה בעייתי, שתדעו

דוד ביטן:  כאילו אנחנו אומרים שהחוק חל רק בעוד שנה וחצי

משה פסל: אבל רק בקבוצה מס' 3, דוד

דוד ביטן: מה זה משנה? בסדר

דוד ביטן:  מה זה קבוצה? זה כל המוצרים

דוד ביטן:  מה זה קבוצה מס' 3?     

משה פסל: מה זאת אומרת? לדוגמה, יבוא מישהו עם עגלה של תינוק - - -     

אליהו ברוכי: עגלה זה 2

משה פסל: זה 2

משה פסל:  רק קבוצה 3

דוד ביטן: אבל קבוצה 3 היא יתרת המוצרים

משה פסל: אבל אלה המוצרים הפחות-מסוכנים

דוד ביטן: אני לא התכוונתי לזה, אבל אני מקבל את זה שאם זה בא מאנשי המקצוע אז לא אכפת לי

דוד ביטן:  ככל שתשאלו שאלות, אני אבטל את הסעיף הזה כי זה מפריע לי בראש, כי לא זה מה שהתכוונתי

אילן בר: זה באמת מבטל את הכול

אליהו ברוכי: אבל מה עם מה שהתכוונת, שיבואן מקביל בקבוצה 1 או 2 יוכל להישען על יבואן רשמי?      

אמנון מרחב: אין לך דרך

אמנון מרחב:  הסברתי

אמנון מרחב:  אין היום מרשם ליבואן רשמי

דוד ביטן: הם לא יכולים לבדוק

דוד ביטן:  זה העניין

דוד ביטן:  זה כל הרעיון, שלא בודקים אלא רק מצהירים

אילן בר: שילכו למעבדות, והמעבדות יגידו להם שבדקו

דוד ביטן: בסדר

דוד ביטן:  אני יודע שאתה רוצה

אילן בר: לא, זה לא העניין

דוד ביטן: אולי ננסה שכל דבר יהיה במעבדה

דוד ביטן:  עזוב, בחייך, מספיק עם זה כבר

אמנון מרחב: חוק המעבדות

דוד ביטן: אני רוצה רגע להבין

דוד ביטן:  הצהרה הוא יצטרך לתת, נכון?      

איתי עצמון: שנייה

איתי עצמון:  הצהרה על מה?     

דוד ביטן: על הסעיפים שהוא הקריא

איגור דוסקלוביץ: לא, הצהרה שהוא מתאים לתקינה

דוד ביטן: צריך לכתוב את זה בסעיף

איתי עצמון: איפה זה כתוב? אם תוכל להפנות אותנו

פניה קירשנבאום: החובה להצהיר היא חובה מכוח סעיף 2ו

פניה קירשנבאום:  אנחנו לא פטרנו מהחובה הזאת

דוד ביטן: אז תכתוב: "מבלי לפגוע בכך וכך"

דן אילוז: אבל התוכן של ההצהרה הוא חשוב, כי אני לא רוצה להיות במצב שבו ההצהרה מבטלת את ההקלה שאנחנו עושים פה

פניה קירשנבאום: ההצהרה היא אותה הצהרה

פניה קירשנבאום:  זה ברור

פניה קירשנבאום:  מה שאנחנו פוטרים ממנו זה 2יב שמדבר על הפריטים בתיק מוצר ולא פטור מהצהרה

דוד ביטן: אבל למה לא לכתוב "מבלי לפגוע"? אתה חייב לכתוב את זה, כי אחרת העניין לא ברור

אמנון מרחב: תוסיפו את זה

דוד ביטן: כשאתה קורא את זה, אתה לא מבין שהוא צריך לתת הצהרה

דוד ביטן:  זה לא נכון

איתי עצמון: מה להוסיף?     

פניה קירשנבאום: ההצהרה היא מכוח סעיף 2ו

דוד ביטן: לכתוב: "מבלי לפגוע באמור בסעיף זה וזה"

דוד ביטן:  חייבים לכתוב את זה

איתי עצמון: "אין בכך כדי לגרוע מחובת ההצהרה"

פניה קירשנבאום: מחובת ההצהרה בסעיף 2ו

פניה קירשנבאום:  אפשר

פניה קירשנבאום:   לטעמנו זה ברור, אבל אפשר

דוד ביטן: זה לא ברור כל כך

דוד ביטן:  לא נכון

דוד ביטן:  מה רצית להגיד?      

אריאל רכניץ: אני מפורום קהלת

אריאל רכניץ:  דבר ראשון, אנחנו תומכים בפתרון שהציע משרד הכלכלה

דוד ביטן: והאוצר

אריאל רכניץ: והאוצר, כמובן

אריאל רכניץ:  רק שאלה קטנה, בדיונים הקודמים הצביעו פה על סעיף 2א סעיף קטן (ב), ומחקו משם את המילים שאומרות שאסור לממונה לדרוש כחלק מההצהרה אישור דגם לקבוצה 3

אריאל רכניץ:  המילים האלה נמחקו

אריאל רכניץ:  זאת אומרת, היום, אם אני קורא נכון את החוק - - -     

דוד ביטן: אנחנו כבר הצבענו על זה

אריאל רכניץ: אני מבין

אריאל רכניץ:  אבל עכשיו אם מבטלים את זה מתיק מוצר, צריך לראות שזה לא מגיע דרך ההצהרה

פניה קירשנבאום: אני חוזרת שוב

פניה קירשנבאום:  זו גם תהיה פה הצהרה לפרוטוקול כדי שיהיה ברור

פניה קירשנבאום:  סעיף 2ו מכיל חובת הצהרה

פניה קירשנבאום:  המסמכים הנלווים הם אלה שמהם ניתן הפטור

פניה קירשנבאום:  בסעיף 2יב שמפנה לתוספת השנייה, אנחנו פוטרים מסעיף 6 ומסעיף 9

פניה קירשנבאום:  סעיף 9 כותב במפורש שהכוונה היא לאותם מסמכים לפי סעיף 2ו

פניה קירשנבאום:  יש כאן למעשה סגירת מעגל

פניה קירשנבאום:  זה ברור גם ברמה המשפטית, ואני עכשיו גם מבהירה שהפטור הוא מהחזקת המסמכים בקבוצה 3 הן לתקינה הרשמית, כלומר פריט (6), והן לקסיס, כלומר פריט (9)

אריאל רכניץ: אני מדבר על ההצהרה עצמה

אריאל רכניץ:  האם כחלק מהמסמכים שהממונה יכול לדרוש בהצהרה, לפי סעיף 2ו, הוא יוכל לדרוש אישור דגם?      

פניה קירשנבאום: לא, אמרנו

שני ברוך עזרי: הם לא חלק מההצעה, הם נלווים להצהרה והם פריט (9)

דוד ביטן: טוב, אמרו לך שלא

פניה קירשנבאום: סעיף 2ו כותב שהשמירה של המסמכים הוא בתיק מוצר, כך שאני חושבת שהחשש שלך הוא לא - - -      

משה פסל: את אומרת שהוא סתם חושש

פניה קירשנבאום: לא, לא

פניה קירשנבאום:  אני מסבירה שיש גם פתרון משפטי בסעיף עצמו

משה פסל: אז הייעוץ המשפטי, אין אפשרות שתבקשו תיק מוצר במסגרת ההצהרה

משה פסל:  אין אפשרות כזאת

פניה קירשנבאום: אנחנו משתדלים לא לעשות מעצמנו צחוק

פניה קירשנבאום:  אם אמרנו שאנחנו פוטרים, אנחנו משתדלים

איגור דוסקלוביץ: לא, לא, לא

איגור דוסקלוביץ:  סליחה, זה לא נכון שלא נבקש תיק מוצר

איגור דוסקלוביץ:  תיק מוצר נבקש

איגור דוסקלוביץ:  לא נבקש תעודות, פריט (6) ו-(9) בתיק מוצר

איגור דוסקלוביץ:  תיק מוצר יבואן חייב להחזיק

דוד ביטן: בבקשה

דוד ביטן:  תקריאי את זה

שני ברוך עזרי: אני אקריא את הנוסח שהוגש לוועדה, ואז אני אקריא הצעה שאנחנו רוצים להביא

איתי עצמון: אני רק רוצה להעיר הערה קטנה לעניין התאריך

איתי עצמון:  מכיוון שיום התחילה יכול להידחות, יכול להיות שצריך לנקוב כאן במספר החודשים שבהם תחול הוראת השעה

אמנון מרחב: נכון, מיום תחולה

אליהו ברוכי: גם אם זה לא שנתיים

דוד ביטן: לא, לא

דוד ביטן:  תשאיר את זה לשנתיים בכל מקרה

איתי עצמון: אבל יכול להיות שיום התחילה יידחה

דוד ביטן: לא מיום התחולה, שנתיים מהיום

אליהו ברוכי: מהיום?     

דוד ביטן: כן

איתי עצמון: לא, לא

איתי עצמון:  רגע, שנייה

דוד ביטן: תגיד לי, החוק השני פותר את הבעיה של הייבוא המקביל גם?     

אמנון מרחב: הוא אומר: מה שמשווק באירופה, כל יבואן יכול להכניס לישראל

אליהו ברוכי: איזה חוק שני?     

דוד ביטן: יש עוד חוק גדול

אמנון מרחב: זה חד-משמעית פותר את הבעיה

דוד ביטן: טוב

שני ברוך עזרי: במקום לנקוב תאריך, לנקוב 18 חודשים?     

איתי עצמון: 18 חודשים או שנתיים?     

אליהו ברוכי: שנתיים

דוד ביטן: לא, לא

שני ברוך עזרי: רגע

שני ברוך עזרי:  אנחנו רוצים להביא הצעה אחרת

איגור דוסקלוביץ: אנחנו ביקשנו שנה עם אפשרות להארכה לעוד שנה

שני ברוך עזרי: זה הנוסח שהגשנו לוועדה

שני ברוך עזרי:  אנחנו רוצים להביא הצעה חלופית ולהציג את זה כאן

שני ברוך עזרי:  ההצעה אומרת כך:          

איתי עצמון: לא

איתי עצמון:  שוב אני אומר, אני מציע לנקוב במספר חודשים

שני ברוך עזרי: פה זה 12 חודשים

דוד ביטן: למה? הורדת את זה בשנה עכשיו?     

אמנון מרחב: זה מבלבל

אמנון מרחב:  שתי אופציות שאנחנו חיים איתם בשלום – או one shot של 18 חודשים, או שתי תקופות של 12 חודשים, עם אופציה להארכה באמצע

אמנון מרחב:  כדי לנהל את הסיכונים

פניה קירשנבאום: אני רוצה להסביר את הרציונל

פניה קירשנבאום:  אנחנו הסברנו שיש מורכבות בדבר הזה

פניה קירשנבאום:  בכל התקנים שקבעו עליהם תקינה רשמית יש סכנה מסוימת, גם בקבוצה 3

פניה קירשנבאום:  לכן, כמו שאמר קודם המנכ"ל וכמו שאמר הממונה על התקינה, גם הדבר הזה לא חף מקשיים

פניה קירשנבאום:  כדי לעשות את זה בצורה אחראית, אנחנו מציעים לעשות שנה אחת, לבדוק כדי שנוכל לאמוד, לראות איך עברה השנה הזאת, לראות מה היו ההיקפים, אילו מוצרים ייבאו

פניה קירשנבאום:  אחר כך, במידת הצורך, להאריך שנה נוספת

פניה קירשנבאום:  וככל שגם ירצו להאריך יותר, אז אפשר גם לתקן את החקיקה ולקבוע את זה ככלל

אליהו ברוכי: זה אפקטיבי שנה למדידה?      

פניה קירשנבאום: מאז הרפורמה האחרונה עברה שנה, והינה אנחנו בעוד רפורמה

פניה קירשנבאום:  אז כנראה זה אפקטיבי

אליהו ברוכי: זה משפט קצת ציני

אליהו ברוכי:  אני שואל האם באמת זה ניתן למדידה אחרי שנה הוראות בייבוא? אנשים יכולים לייבא, לשווק?      

איגור דוסקלוביץ: בוודאי

משה פסל: איגור, אני שואל אותך אם אתה יכול לקחת מוצר מקבוצה מס' 3

משה פסל:  ראית אחרי הרפורמה שיש סכנה גדולה

משה פסל:  לקחת אותו מ-3 ולהעביר אותו ל-2

משה פסל:  מה אכפת לך שזה יהיה גם? מה זה שנה? עד שהחוק ייכנס – אנחנו מדברים על כמה חודשים

איגור דוסקלוביץ: אני אסביר

איגור דוסקלוביץ:  היקפי ויכולות מיקוח בהשוואה להיקפי ייבוא, אתה לא יכול להשוות אותם

איגור דוסקלוביץ:  הם מזעריים

איגור דוסקלוביץ:  לכן מראש לבוא ולהגיד: אם תגלה מוצר שהוא בעייתי, תעביר אותו לקבוצה 2; אתה צריך לעשות מחקר שלם

איגור דוסקלוביץ:  לא מספיק לבדוק מוצר אחד, זה מחקר שלם

איגור דוסקלוביץ:  לכן אנחנו אומרים: תנו לנו לנסות, לראות מה קורה

איגור דוסקלוביץ:  אנחנו נעשה את הניסוי

איגור דוסקלוביץ:  אנחנו נגביר את הפיקוח בשלב הזה בקבוצה 3, נעשה דגימות, ונראה למה זה מוביל

איגור דוסקלוביץ:  אם יש צורך וזה מצדיק, נציע לשר להאריך לעוד שנה

איגור דוסקלוביץ:  אם זה באמת יעבוד טוב, השר יכול לבקש לשנות חקיקה

משה פסל: אז 12 חודשים זה מתחולת החוק

אמנון מרחב: כן, מ-1 ביוני

אליהו ברוכי: איגור, זה ניתן למדידה שם?      

אמנון מרחב: אתה לא רוצה למדוד

אמנון מרחב:  אני אגיד לך מה אתה רוצה למדוד, שאין לך תקלות, כמו שפה אמרו שאולי חלילה אנשים ייפגעו

אמנון מרחב:  זה מה שאתה רוצה לבדוק

דוד ביטן: רבותיי - - -     

משה פסל:  יש לך תרופה לזה

דוד ביטן: רגע, מושיקו

דוד ביטן:  מספיק, חבר'ה

דוד ביטן:  שנה מיום התחולה לתקופות נוספות עד 18 חודש בצו באישור ועדת הכלכלה

דוד ביטן:  אתם רוצים, תביאו שנה, תביאו חצי שנה, תביאו עד 18 חודש

דור חרלפ: עד 18 חודשים נוספים?     

דוד ביטן: כן

דוד ביטן:  עד 18

דוד ביטן:  זה בעצם נותן שלוש שנים בהחלטה שלכם

דוד ביטן:  לגבי הנושא הזה של מוצר שהוא פתאום מסוכן, אני ביררתי

דוד ביטן:  יש סמכות של השר להעביר את זה מתוספת לתוספת

איתי עצמון: מקבוצת ייבוא לקבוצת ייבוא

דוד ביטן: יש לזה פתרון

דוד ביטן:  אם אתם רואים שיש מוצר בעייתי, תעבירו אותו בצו

דוד ביטן:  אין שום בעיה

דוד ביטן:  בסדר? מקובל?     

איתי עצמון: רק כדי לסכם את הסעיף, שאני אבין את ההנחיה של הוועדה, אנחנו מוסיפים בסוף את ההוראה שקובעת שאין בכך כדי לגרוע מחובת הצהרה?      

דוד ביטן: כן, תעשה את זה, שיהיה ברור

איתי עצמון: אולי נבדוק את זה?     

שני ברוך עזרי: אין בכך צורך

דוד ביטן: תבדקו את זה

איתי עצמון: נבדוק

דוד ביטן: אני קראתי את זה, זה לא היה ברור לי

שני ברוך עזרי: חשוב לנו לציין בנוסח שאפשר להאריך בצו את התקופה האמורה, שזה יהיה עם יכולת לשכנע שאכן קיימות יכולות פיקוח ואכיפה

דוד ביטן: לא, זה באישור ועדת הכלכלה

דוד ביטן:  ברגע שאתם החלטתם, אז בדקתם את זה, לא?     

איתי עצמון: לא

איתי עצמון:  היא מתכוונת להכוונת שיקול דעתו של השר

איתי עצמון:  בבואו לקבוע צו ולהביא את הצו לאישור הוועדה, הוא צריך לשקול האם באמת יש יכולות פיקוח ואכיפה

איתי עצמון:  כלומר, האם ההסדר הזה אכיף

דוד ביטן: תעשו

דוד ביטן:  אני אישרתי לשר בלי להגביל את שיקול דעתו

דוד ביטן:  אם אתם רוצים את זה, תכניסו את זה

דוד ביטן:  אין בעיה

משה פסל: סתם מסנדלים את השר

קריאה: זה איזון, אדוני חבר הכנסת

דוד ביטן: יבוא מישהו, יגיש בג"ץ, לא תצאו ממנו

דוד ביטן:  אני משאיר לכם החלטה

דוד ביטן:  הרי הוא לא יחליט בלי להתייעץ איתכם, נכון? לא הגיוני שהוא יקבל החלטה לצו הארכה בלי לשאול את הרגולטור ואת הייעוץ המשפטי של המשרד

דוד ביטן:  אמת?     

פניה קירשנבאום: נכון

דוד ביטן: אז אתם תגידו לו אם כן או לא

פניה קירשנבאום: כשאנחנו עושים שינויים כאלה, אז גם ברפורמה הקודמת התווינו את שיקול הדעת ורצינו לומר שאנחנו שוקלים את השיקולים משני הצדדים

דוד ביטן: בסדר, נכניס את זה

דוד ביטן:  שיהיה כתוב לתקופות

דוד ביטן:  הוא יכול לבוא פעמיים אפילו

איתי עצמון: כן, גם שלוש

דוד ביטן: שיהיה ברור

דוד ביטן:   אתם לא צריכים לבוא פעם אחת וזהו

דוד ביטן:  אתם יכולים כל פעם לבוא לחצי שנה מצידי

איתי עצמון: לתקופות נוספות שלא יעלו במצטבר על 18 חודשים, וזה בנוסף לשנה שכבר נקבעה

איגור דוסקלוביץ: רגע

איגור דוסקלוביץ:  כל הארכה הוא יכול לתת רק חצי שנה?      

איתי עצמון: כן

דוד ביטן: הוא יכול לבוא לי מכה אחת – 18, הוא יכול לבוא שלוש פעמים – שש

דוד ביטן:  אין בעיה

דוד ביטן:  תעשו את זה בצורה כזאת

גל ברנס: רק לחדד

גל ברנס:  לגבי השיקולים, זה בסוף צריך להיות איזון של שני דברים, מצד אחד הבטיחות ומצד שני יוקר המחיה

גל ברנס:  זה הרי דיון שהיה פה בוועדה

גל ברנס:  אז צריך לשים לב שהשר שוקל את שני הדברים האלה

דוד ביטן: אין בעיה

דוד ביטן:  מה שתרצה

משה פסל: לא הבנתי

משה פסל:  אתם אומרים לשר מה לשקול? הוא ישקול מה שהוא שוקל

גל ברנס: הוועדה אומרת, לא אנחנו

משה פסל: למה הוועדה אומרת? מה הרעיון לסנדל את השר בבטיחות כזאת או אחרת? השר ישקול ויחליט אם לבקש הארכה או לא

דוד ביטן: למה? שישקול

גל ברנס: גם מבחינתנו זו לא חובה

משה פסל: שישקול גם את יוקר המחיה

אמנון מרחב: זו לא חובה

אמנון מרחב:  ממילא צריך לבוא לכאן ולשכנע כאן למה הוא רוצה את האישור

דוד ביטן: תקראו את הנוסח

פניה קירשנבאום: אנחנו נשמח להגיד מה ההצעה שלנו

פניה קירשנבאום:  שוב, גם ברפורמות הקודמות, כשאנחנו עושים הקלה כל כך משמעותית ואנחנו רוצים משהו כאן שמאזן ביחד עם הסכנה שציינו קודם, אנחנו חושבים שכך זה עדיף

פניה קירשנבאום:  אתם צודקים שבהליך תקין ברור שזה יישקל, אבל אנחנו חושבים שזה נכון שזאת תהיה גם אמירה של החקיקה עצמה, וצריך לתת את הדגש על הדברים האלה

דוד ביטן: בסדר

דוד ביטן:  הסכמנו, נכניס

איתי עצמון: הם רוצים להוסיף עוד שיקולים

דוד ביטן: עוד שיקולים?     

איתי עצמון: כן

משה פסל: אנחנו רוצים להוסיף את שיקולי יוקר המחייה

אמנון מרחב:  מתחילה פה מטריצה של שיקולים

אמנון מרחב:  לא נצא מזה

אמנון מרחב:  השר צריך ממילא להפעיל את שיקול הדעת שלו באופן מקצועי

אמנון מרחב:  הוא צריך לבוא לפה ולשכנע את הוועדה למה הוא רוצה להאריך

אמנון מרחב:  כל אחד מתחיל לזרוק את השיקולים שלו וזה לא נגמר

דוד ביטן: אתם לא סומכים על השר? אני רוצה להבין

דוד ביטן:  גם ככה הוא צריך להתייעץ איתכם

דוד ביטן:  אבל מה שתרצו

דוד ביטן:  אין לי בעיה, זה לא משנה לי

דוד ביטן:  תנסחו את זה איך שאתם רוצים

איגור דוסקלוביץ: בתנאי שהשר מתייעץ, הוא מוכן לשמוע שיקולי בטיחות הציבור ויכולת אכיפה

אמנון מרחב: יש לו חובת היוועצות

דן אילוז: אמנון, למה לכתוב את זה? זה לא טוב

דן אילוז:  לא צריך לכתוב את הדברים האלו

משה פסל: זה סתם מסנדל את השר

דוד ביטן: אני לא נכנס לשיקולים של השר

אמנון מרחב: טוב, אנחנו נפתור את זה

איתי עצמון: לא

איתי עצמון:  הוועדה צריכה לקבל החלטה

דן אילוז: אנחנו מחליטים שלא

משה פסל: אנחנו לא היינו מעוניינים להגיד לשר מה לשקול, אילו שיקולים לשקול

משה פסל:  כל מה שהוא מבין לנכון

משה פסל:  ברור שהוא שוקל הכול, גם דברים מסוכנים, גם את יוקר המחיה, גם את האיזונים בין הדברים

דן אילוז: דוד, כל שיקול שאתה כותב שם, אתה מייצר חובה חוקית שאחר כך אפשר ללכת לבג"ץ ולהגיד: הוא לא שקל את זה כמו שצריך

דן אילוז:  אני לא רוצה את זה

פניה קירשנבאום: אני שמה רגע בצד את השיקולים וכו'

פניה קירשנבאום:  התחלנו פה את הדיונים בלדבר על זה שכשאנחנו פותחים מאוד את האפשרות לייבוא, אנחנו צריכים גם לדאוג שיש לנו יכולות אכיפה משמעותיות

פניה קירשנבאום:  לכן, אני חושבת שההיבט הזה שלהשתכנע שיש יכולת אכיפה מספקת, זה נראה לי לכל הפחות משהו שאפשר להסכים עליו וכולנו רוצים אותו

דן אילוז: אני מסכים אבל אני לא רוצה שיהיה כתוב

דוד ביטן: רגע, רגע

דוד ביטן:  אני אגיד לך למה אפשר להכניס יכולת אכיפה

דוד ביטן:  אנחנו פה לקחנו חוק ובסוף ביטלנו את כולו לשנתיים

דוד ביטן:  אז חבר'ה, זה בסדר

דוד ביטן:  ברגע שיבוא החוק הגדול, גם לא נצטרך את הסעיף הזה, ואז הוא יכול לייבא

דוד ביטן:  אין בעיה

דן אילוז: אם זה חשוב לך, בסדר

דוד ביטן: לא, זה לא חשוב לי

דוד ביטן:  יש פה איזון מסוים

דוד ביטן:  זה בסדר

אמנון מרחב: אז יכולת אכיפה ויוקר המחיה, כמו שאמר האוצר

איתי עצמון: גם וגם?     

אמנון מרחב: כן

דוד ביטן: מה אתם רוצים, יוקר המחיה ויכולת אכיפה?     

אמנון מרחב: כן

דוד ביטן: בסדר

דוד ביטן:  תכניסו את שניהם

משה פסל: משרד האוצר אמר יוקר המחיה, משרד הכלכלה – אכיפה

דוד ביטן: עוד משהו?     

איתי עצמון: לא

איתי עצמון:  אני רק מבקש שיקריאו את התוספת לעניין שיקול הדעת של השר בבואו להאריך את התקופה

שני ברוך עזרי: "שר הכלכלה והתעשייה רשאי להאריך בצו את התקופה" - - -     

איתי עצמון: באישור ועדת הכלכלה

שני ברוך עזרי: "את התקופה האמורה בתקופות נוספות, ובלבד שלא תעלה על 18 חודשים"

איתי עצמון: "שלא יעלו"

איתי עצמון:  כלומר, תקופות נוספות שלא יעלו במצטבר על 18 חודשים

שני ברוך עזרי: "עד 18 חודשים

שני ברוך עזרי:  ההארכה כאמור תיעשה לאחר ששוכנע כי קיימות יכולות פיקוח ואכיפה, וזאת לאחר קבלת המלצת הממונה על התקינה"

גל ברנס: לא

גל ברנס:  לא "ששוכנע" – "ששקל"

גל ברנס:  מה זה "שוכנע"?      

שני ברוך עזרי: רגע, שנייה – "יכולות פיקוח ואכיפה, וזאת לאחר קבלת המלצת הממונה על התקינה והתייחסות לעניין שיקולי תחרות והפחתת יוקר המחיה"

דוד ביטן: מה זה שייך? ממונה על התקינה יכול להתייחס ליוקר המחיה?      

שני ברוך עזרי: לא

שני ברוך עזרי:  יש שיקולים - - -     

דוד ביטן: באופן כללי, לא צריך חוות דעת

דוד ביטן:  אתם לא סומכים שהוא ישאל משהו את הממונה

דוד ביטן:  זה מוגזם כבר

דוד ביטן:  שני שיקולים – יוקר המחיה ויכולת אכיפה

דוד ביטן:  לא צריך חוות דעת

דוד ביטן:  ברור שצריכה להיות חוות דעת

דוד ביטן:  יוקר המחיה הוא לא יכול לתת לו, חוות הדעת צריכה לבוא אולי מהאוצר ומהכלכלה עצמה

איתי עצמון: אז "שיקולי תחרות ויוקר המחיה"?     

שני ברוך עזרי: אבל יש את העניין של בטיחות הציבור, בריאות הציבור

איתי עצמון: אבל יש מיליון שיקולים

גל ברנס: איתי, אני יכול להציע? "לאחר ששקל את השפעות בטיחות הציבור ובהתאם לחוות דעתו של הממונה על התקינה, וכן השפעות על התחרות והפחתת יוקר המחיה"

גל ברנס:  אלה האיזונים שצריך

פניה קירשנבאום: ושיקולי אכיפה

דוד ביטן: לא, לא

דוד ביטן:  הנוסח צריך להיות פשוט: "לאחר ששקל שיקולים של אכיפה, יוקר מחיה ותחרות"

דוד ביטן:  זה הכול

שני ברוך עזרי: ובטיחות

איגור דוסקלוביץ: בטיחות הציבור

דוד ביטן: מקובל עליי

דוד ביטן:  בטיחות זה פחות רלוונטי, כי הוא יכול לאורך כל הזמן לקחת מוצר ולהעביר אותו ממקום למקום

איגור דוסקלוביץ: זה לא כל כך פשוט לקחת מוצר ולהעביר אותו

איגור דוסקלוביץ:  זה לא כל כך פשוט

דוד ביטן: למה?     

איגור דוסקלוביץ: אני מציע להסתכל בהוראות הפקודה

איגור דוסקלוביץ:  זה לא כל כך פשוט

קריאה: אכיפה זה לא בהכרח בטיחות

דוד ביטן: בואו נכתוב ונעשה את זה פשוט

דוד ביטן:  אני מוכן להוסיף את זה עכשיו

דוד ביטן:  מה לא פשוט בו? בגלל שעשינו פה משהו תקדימי, אני מוכן להכניס שהוא יכול להעביר מוצר שיש לו בעיה בטיחותית למקום אחר

דוד ביטן:  נכתוב את זה במפורש

דוד ביטן:  אתם רוצים?     

דן אילוז: דוד, יש לי שאלה חשובה

דן אילוז:  באמת, אני לא צוחק

דן אילוז:  לא נוח לי שאנחנו מסנדלים ככה את השר

דן אילוז:  אם השר מגיע ובית המשפט יחליט שהוא לא שקל את השיקולים כמו שצריך, אז אנחנו לא יכולים להאריך את החוק הזה?     

דוד ביטן: כן, לא יכולים

דן אילוז: מה זה הדבר הזה?     

פניה קירשנבאום: אבל רגע, אתם הכנסת

פניה קירשנבאום:  אתם יכולים תמיד להפוך - - -     

משה פסל: דוד, מה זה "שקל את השיקולים"? תן לשר לשקול מה שהוא רוצה לשקול

דוד ביטן: תקשיבו טוב, אתם אולי לא ערים לזה אבל יש פה תקדים מאוד רציני, וההסכמה של הרגולטורים ושל כל המשרדים היא משהו מאוד מאוד תקדימי

דוד ביטן:  אז בואו נלך איתם

דוד ביטן:  אם הם רוצים לראות כל מיני שיקולים, מקובל עליי

דוד ביטן:  אין בעיה

דוד ביטן:  לא צריך להתרגש מזה יותר מדי

רז הילמן: אפשר רגע הערה?      

דוד ביטן: כן

רז הילמן: אנחנו מכירים שהוראות מעבר, בדרך כלל מחליטים אם להאריך אותן או לא ימים בודדים לפני שהן מסתיימות

רז הילמן:  אני חושש שיהיה מצב שאם ברגע האחרון יחליטו שלא מאריכים את ההוראה הזאת, אז למוחרת כבר כולם יהיו צריכים להיות עם תעודות בדיקה, וזה כמובן לא יהיה מעשי

דוד ביטן: אילו תעודות בדיקה? זה לא נכון

רז הילמן: גם מוצרים שיובאו בתקופה הזאת, אם הוראת המעבר לא תוארך, יצטרכו להיות עם תעודות בדיקה

דוד ביטן: אם הוא צריך להביא תעודות בדיקה לפי חוק התקנים או לפי החוק הזה, שיעשה

דוד ביטן:  זה לא פוטר אותו

משה פסל: לא

משה פסל:  דוד, הוא אומר שאם הוראת השעה תפוג, אז היבואן הופך להיות עבריין מאותו יום שהיא פגה כי אין לו את מה שהוא צריך, אין לו תעודות בדיקה

משה פסל:  זה מה שהוא אומר

איתי עצמון: לא הבנתי כל כך את ההערה

איתי עצמון:  אם הוא עובר את הליך הייבוא בזמן תחולתה של הוראת השעה, אז הוא פטור

איתי עצמון:  איך הוא יכול להיות עבריין?     

רז הילמן: לא

רז הילמן:  אם המוצר גם בארץ – עכשיו עושים אכיפה בשווקים - - -     

איתי עצמון: אז הוא מראה שהוא הביא את המוצר בזמן תחולתה של הוראת השעה

רז הילמן: לא כתוב שכל מה שיובא בתקופה הזאת פטור אחרי זה קדימה

רז הילמן:  זה לא דבר שכתוב כאן

קריאה: ברור שאם הוא הכניס את זה עד אותו יום, הוא אמור להיות מסודר

רז הילמן: לא

רז הילמן:  אבל הפטור הוא לא רק בפיקוח בייבוא, הפטור הוא גם בפיקוח העתידי

מרדכי משעני: שיעשו לו אכיפה אחר כך וידעו מתי הוא ייבא, ואז יראו שהוא ייבא בתקופה שהוא היה פטור

משה פסל: הוא צודק

משה פסל:  עדיף שהדבר הזה יהיה רשום

דוד ביטן: מה יהיה רשום?     

משה פסל: הוא אומר כזה דבר, אתה עשית פה הוראת שעה ל-12 חודשים

משה פסל:  אדם ייבא בלי תעודת בדיקה

משה פסל:  מה עשית אחרי חודש?     

דוד ביטן: אז מה לעשות, לבטל את הוראת השעה?     

רז הילמן: לא, לא

דוד ביטן: אם לא לבטל, אז תשאיר את זה ככה

דוד ביטן:  אתה לא יכול להנות מכל העולמות

רז הילמן: לא

רז הילמן:  אפשר להוסיף להוראת השעה משפט שאומר: מה שיובא בתקופה הזאת, אם הוראת השעה לא תוארך, נותנים לו חצי שנה או משהו כזה להשלים את תעודת הבדיקה שחסרה

דוד ביטן: אז אתה רוצה בעצם עוד חצי שנה

רז הילמן: לא, לא

רז הילמן:  רק למה שיובא בתקופה הזאת

דוד ביטן: איגור, תתייחס

משה פסל: איגור, מה נעשה עם הוראת השעה?     

איגור דוסקלוביץ: לגבי מה שרז אמר?     

משה פסל: כן

איגור דוסקלוביץ: אני אומר, לא לחינם לא ביטלנו דרישה לתיק מוצר, ולא לחינם בתיק מוצר יש פריטים שמעידים ומשייכים את המוצר למשלוח מסוים

איגור דוסקלוביץ:  לכן האירוע הזה שרז תיאר, ככל שיבואן מנהל תיק מוצר כפי שנדרש, הוא לא יתרחש פשוט

משה פסל: אבל רגע

משה פסל:  אם פגה הוראת השעה, זאת אומרת שאני אצטרך בדיקת מעבדה יום אחרי

משה פסל:  נכון?     

איגור דוסקלוביץ: נכון

משה פסל: ומה קורה אם ייבאתי - - -     

איגור דוסקלוביץ: לא, זה בדיוק העניין

איגור דוסקלוביץ:  אם ייבאת לפני זה ואתה מתעד את המצרכים ואת הייבוא שלך בתיק מוצר כנדרש, זה לא יחול עליך

איגור דוסקלוביץ:  זה יחול עליך החל מהמשלוח הבא

דן אילוז: גם מבחינת פעילות עסקית, זה אומר שכרגע אני מפסיק לייבא

משה פסל: נוח לך עם זה?      

דן אילוז: אין איזשהו זמן - - -      

אליהו ברוכי: דן, יש לך מוצרים בשוק

דן אילוז: זה בסדר

איגור דוסקלוביץ: המוצרים בשוק זה בסדר, הם יישארו בשוק כי ייבאת את זה קודם

איגור דוסקלוביץ:  חברים, אף אחד לא פטר את המוצרים מהחובה לעמוד בתקן

דן אילוז: ברור

דן אילוז:  אבל כדי לעשות את התהליך הזה, זה ייקח חודש

דן אילוז:  אני לא יודע כמה זמן זה לוקח

דן אילוז:  צריך לתת לעסק את הזמן

ינון אלרועי: חבר הכנסת, זו לא חסינות לכל החיים

דן אילוז: אני לא מדבר על חסינות לכל החיים

ינון אלרועי: כולם יודעים שזה לשנה ולפני סוף השנה הוא צריך - - -      

איגור דוסקלוביץ: כן

איגור דוסקלוביץ:  אנשים צריכים לדעת

דן אילוז: אז אף אחד לא ישתמש בפטור הזה, באמת

ינון אלרועי: ישתמשו, ישתמשו

ינון אלרועי:  אל תדאג

משה פסל: אני שואל אותך, לדוגמה יש לי אוניה בדרך עם המוצרים

איגור דוסקלוביץ: אבל אתה ידעת שיש פטור

דוד ביטן: איגור, שינוי חזית

דוד ביטן:  עזבו אותי מהארכה

דוד ביטן:  אנחנו נאשר את זה לשנתיים וזהו

דוד ביטן:  בלי הארכות

איתי עצמון: שנתיים מיום התחילה?     

דוד ביטן: כן, מיום התחילה

דוד ביטן:  גמרנו את הסיפור

דוד ביטן:  תעזבו אותי מהעניין הזה

דוד ביטן:  לפעמים רוצים לעשות טוב, ועושים בלגן

איגור דוסקלוביץ: ואז ישאלו מה יהיה אחרי שנתיים

דוד ביטן: נגמר

משה פסל: לא

משה פסל:  באמת מה יקרה אחרי שנתיים?      

אמנון מרחב: חוק זה יהיה טוב לאירופה, או שיביאו את זה כבר בתיקון קבוע

דוד ביטן: קדימה

דוד ביטן:  מי בעד הסעיף הזה? ירים את ידו

דוד ביטן: אושר     

דוד ביטן: פה אחד

דוד ביטן:  הלאה

דוד ביטן:  סעיף 17

דוד ביטן:  תקריאי בבקשה

איתי עצמון: אני רק אפרט מה הם הסעיפים שייכנסו לתוקף במועד מוקדם יותר

דוד ביטן: אבל אם אני נותן פה שנתיים שהחוק לא יחול, למה אני צריך עוד תוספת - - -     

איתי עצמון: לא, זה נושא אחר

שני ברוך עזרי: זה לא לייבוא המקביל

שני ברוך עזרי:  זה למעשה התחילה של החוק - - -     

דוד ביטן: אבל הפטור הוא לא לייבוא המקביל, הוא באופן כללי

איתי עצמון: לא, זה נושא אחר

שני ברוך עזרי: זה סעיף תחילה של החוק הזה שאנחנו מצביעים עליו

דוד ביטן: לא סעיף (ב)

דוד ביטן:  אני מדבר על סעיף (א)

דוד ביטן:  אם אני נותן שנתיים, למה אני צריך לתת חצי ועוד שלושה חודשים?      

איתי עצמון: סעיף קטן (א) מדבר על מתי מתחיל החוק

קריאה: אדוני היושב-ראש, מדובר מתי הרפורמה נכנסת לתוקף

דוד ביטן: אבל פטרתי בשנתיים גם את כל הרפורמה, כמעט

קריאה: זה שנתיים מהיום הזה

דוד ביטן: בסדר, לא משנה

שני ברוך עזרי: זה מתי תיכנס לתוקף הרפורמה הזאת

איתי עצמון: הבנו שנדרשת היערכות מחשובית - - -     

שני ברוך עזרי: סעיף קטן (ב) הוא סעיף שאומר אילו סעיפים יתחילו כבר עכשיו לחול מייד עם פרסומו של החוק

שני ברוך עזרי:  למעשה מדובר בסעיפים שמהותם היא לא ממש הרפורמה עצמה שאנחנו עושים, אלא יותר הסעיפים שדיברנו עליהם בתיק המוצר, מוצרים שמיובאים במסלול קסיס, כל התעודות ששינינו והאפשרויות שפתחנו בפני יבואנים, ואז אלה כל התיקונים המשלימים שלהם שמופיעים בפקודה

שני ברוך עזרי:  כלומר, המסמכים של 2ו ופרט (9)

איתי עצמון: כלומר, מתן אפשרות להצהיר על עמידה בחלק מדרישות התקינה לפני השיווק

שני ברוך עזרי: נכון

שני ברוך עזרי:  זה סעיף (א1)

איתי עצמון: החלופות לתעודות הבדיקה לפי בקשת איגוד לשכות המסחר; הארכת המועד לגבי חובת יבואן להציג את תיק המוצר שלו במסגרת הבדיקה המדגמית, ששינינו מ-72 שעות ל-144; וגם תיקון התוספת ייכנס לתוקף ביום הפרסום

קריאה: רק שים לב, התוספת הראשונה

שני ברוך עזרי: כן, התוספת הראשונה

דוד ביטן: זהו?      

איתי עצמון: כן

דוד ביטן: יש לך כבר את הניסוח?     

איתי עצמון: כן

דוד ביטן: מי בעד סעיף 17? ירים את ידו

דוד ביטן: אושר      

דוד ביטן: פה אחד

דוד ביטן:  הלאה

איתי עצמון: סעיף 18 כבר אושר

איתי עצמון:  אנחנו פשוט כללנו את הנוסח שלו כאן לנוחות הוועדה – הוראת מעבר לגבי פרסום נתוני פיקוח ואכיפה

איתי עצמון:  סעיף 19

דוד ביטן: תקראו

שני ברוך עזרי: מכיוון שעשינו תיקון משמעותי בסעיף 2ו(א), יש הוראות שהיו קיימות ובעצם שינוי הסעיף כאילו ביטלנו אותם, אז צריך להאריך את התוקף של ההוראות שעמדו לפני כן

איתי עצמון: לשמור על התוקף שלהן בעצם

שני ברוך עזרי: בדיוק

דוד ביטן: מי בעד?     

דוד ביטן: אושר      

דוד ביטן: פה אחד, עבר

דוד ביטן:  יש עוד סעיף שלא העברנו?     

איתי עצמון: הבנו שיש הצעה נוספת לחייב פרסום של דגמים שניתן לגביהם אישור דגם, במסגרת ההקלות לייבוא מקביל

שני ברוך עזרי: כחלק מההקלות של ייבוא מקביל, כפי שהציגו בוועדה יש גם את הוראת השעה, גם את התקנות שאנחנו רוצים להביא לוועדה לגבי הבדיקות הוולונטריות, וגם תוספת בסעיף 2ז שמדברות על יצירת מאגר - - -     

איתי עצמון: אני לא יודע איפה נמקם בדיוק את - - -     

דוד ביטן: שהם יודעים כדי שהוא יוכל להצהיר על זה

דוד ביטן:  שהוא ידע מה המצב

שני ברוך עזרי: אני אקריא את נוסח הסעיף

שני ברוך עזרי:  זה מדבר על חובת פרסום אישורי דגם

דוד ביטן: בסדר

דוד ביטן:  אנחנו בעד זה

דוד ביטן:  אין לנו בעיה

מרדכי משעני: בדיקות וולונטריות או קבוצה 1?      

דוד ביטן: זה מוסכם גם על האוצר וגם על הכלכלה

איתי עצמון: אבל צריך להקריא את הנוסחה העקרונית

שני ברוך עזרי: זה פרסום אישורי דגם

שני ברוך עזרי:  אני אסביר

דוד ביטן: מעין מאגר כזה

שני ברוך עזרי: לא משנה, תחליטו אם להוסיף את זה

שני ברוך עזרי:  חשבנו להוסיף את זה בסעיף קטן (ד) אחרי "היקף הבדיקות כאמור ומתכונתן" יבוא בהנחיות אלו "יכלול הממונה חובה על מעבדות על פרסום הדגמים בהם היא עשתה אישור דגם"

שני ברוך עזרי:  כלומר, החובה היא להודיע שיש לך אישור דגם

שני ברוך עזרי:  כך גם יבואנים שמייבאים בייבוא מקביל או שמסתמכים על אותו אישור דגם יוכלו להגיע לאותה מעבדה

אמנון מרחב: רק שהפרסום יהיה תוך פרק זמן נקוב ממועד אישור הדגם – שבועיים, 21 יום, לא never

איתי עצמון: לא הבנתי את התוספת

אליהו ברוכי: המעבדה תוך X זמן מיום האישור צריכה לפרסם את האישור

דוד ביטן: ואז כל יבואן ידע שיש דגם כזה

איתי עצמון: אבל אני מבין שכל הפרטים נקבעים בהנחיות, נכון?     

אמנון מרחב: אם זה נקבע בהנחיות, אז בסדר

איתי עצמון: ייקבעו בהנחיות

דוד ביטן: כולל המועד

אמנון מרחב: כן

דוד ביטן: טוב

דוד ביטן:  תרשום את זה

איגור דוסקלוביץ: היום גם קיים ייבוא על בסיס בדיקת השוואה של תעודות

איגור דוסקלוביץ:  היה נהוג לאפשר את זה לאחר שלפחות היבואן הראשון עשה כבר איזשהו משלוח מסחרי

איגור דוסקלוביץ:  אחרת זה יכול לפגוע ביבואן הראשון

איגור דוסקלוביץ:  לכן אני לא יודע אם נכון להגביל את זה לשבועיים או שבוע לאחר הוצאת הדגם

אליהו ברוכי: זה בתקנות, אתה תקבע

איגור דוסקלוביץ: לכן אני אומר

אליהו ברוכי: לא קבענו, אמרנו שאתה תקבע

איגור דוסקלוביץ: אז לא

מרדכי משעני: איגור, בא אדם ומשלם וולונטרית על בדיקה, ואתה מפרסם את זה שמישהו אחר יעשה שימוש בבדיקה שלו?     

פניה קירשנבאום: לא מדובר בפרסום אישור הדגם עצמו, אלא בפרסום זה שיש בדיקת דגם לדגם מסוים במעבדה מסוימת

פניה קירשנבאום:  ואז אם יבואן נוסף ירצה לעשות בדיקה ביחס לאותו אישור דגם, הוא ידע לבוא למכון התקנים, לכל מעבדה שאצלה נעשתה הבדיקה

פניה קירשנבאום:  כלומר, לא בפרסום אישור הדגם עצמו, אלא על עובדת קיומה של בדיקה אצל מעבדה, כדי שיבואנים ידעו ויוכלו לעשות בדיקות נוספות על בסיס אותה בדיקה שקיימת אצל המעבדה

איתי עצמון: כלומר, זה פרסום רק של הדגם עצמו, נכון?     

איגור דוסקלוביץ: כן

שני ברוך עזרי: זה לא פרסום הדגם, אלא זה הימצאותה של בדיקה מסוימת

דוד ביטן: שיש דגם כזה

אליהו ברוכי: אתה מוכן להרחיב? לא הבנתי

פניה קירשנבאום: אני אנסה להסביר

אמנון מרחב: זה דבר חשוב

משה פסל: רגע

משה פסל:  על מה אנחנו מדברים, על חיוב של מעבדה לפרסם את הדגם?     

פניה קירשנבאום: אני אסביר

פניה קירשנבאום:  בקבוצת ייבוא 2 נדרש אישור דגם של מעבדת בדיקה

פניה קירשנבאום:  אחד הדברים שגם אתם העליתם פה, של ייבוא מקביל, הוא שבעצם הרבה פעמים מאוד קשה לעשות את אותו אישור דגם, זה עולה הרבה כסף, זה לפעמים לוקח הרבה זמן ויוצר קושי

פניה קירשנבאום:  לכן אנחנו אומרים, אם מעבדה כבר עשתה בדיקה כזאת והבדיקה נמצאת אצלה, היא לא צריכה לפרסם את הבדיקה עצמה אבל היא צריכה לומר: יש אצלי בדיקה כזאת

פניה קירשנבאום:  לכן אם אתה היבואן מביא עכשיו את אותו דגם שאצלי כבר יש עליו בדיקה, תדע שאתה יכול לבוא אליי ולעשות איזושהי בדיקת השוואה מסוימת שנותנת רפרנס לאותה בדיקה שכבר יש אצלי מבלי לחזור על כל אותה בדיקת דגם גדולה וארוכה מחדש

פניה קירשנבאום:  זה הרעיון

משה פסל: מעולה

משה פסל:  אז כל מעבדה תצטרך לפרסם את - - -      

פניה קירשנבאום: רק את הנתון, את הדגמים, לא את התעודה עצמה

פניה קירשנבאום:  כלומר, התעודה עצמה עדיין לא מתפרסמת

משה פסל: דגם א' נמצא אצלי בבדיקה כרגע

פניה קירשנבאום: נעשתה בדיקה

משה פסל: אה, שאושר

פניה קירשנבאום: בוצעה

פניה קירשנבאום:  אצלי יש בדיקת דגם, אותה בדיקה מלאה

פניה קירשנבאום:  ואם אתה יבואן שני, נוסף או שלישי, מביא את אותו דגם, אתה לא צריך כבר לעשות את כל הבדיקה מחדש, אלא אתה יכול לעשות איזושהי בדיקת השוואה שמתבססת על הבדיקה שכבר קיימת אצלי

איתי עצמון: הנושא הזה יוסדר בהנחיות הממונה על התקינה

איתי עצמון:  יש לוח זמנים לקביעת ההוראות?     

איגור דוסקלוביץ: עד לכניסה לתוקף של הפקודה

דוד ביטן: בסדר

דוד ביטן:  אין בעיה

דוד ביטן:  אין לנו בעיה עם התוספת הזאת, היא אפילו טובה

דוד ביטן:  אוקיי, מי בעד?      

דוד ביטן: אושר      

דוד ביטן: עבר פה אחד

דוד ביטן:  את הנוסח הסופי היועץ המשפטי ינסח איתכם

איגור דוסקלוביץ: אני יכול לשאול שאלה?     

דוד ביטן: כן

איגור דוסקלוביץ: עוד פעם, לגבי אותה הוראת שעה של שנתיים, האם אנחנו לא הגזמנו מבחינת לוחות הזמנים?      

דוד ביטן: אני רציתי לעשות הארכות

דוד ביטן:  לא רציתם, מה אני אעשה? שמתם יותר מדי בעיות

דוד ביטן:  עזוב

איגור דוסקלוביץ: לדעתי לתת מראש הוראת שעה לשנתיים זה קצת - - -      

דוד ביטן: כבר הצבענו על זה

דוד ביטן:  עכשיו אני צריך רוויזיה

דוד ביטן:  נתתי לכם, ומרוב ויכוחים אמרתי: תעזבו אותי מזה

משה פסל: מה הבעיה? אם תהיה בעיה - - -     

דן אילוז: משה צודק

דן אילוז:  תמיד אפשר לחזור ולבטל אם יש בעיה

משה פסל: אתה יכול לבוא לפה כמו שבאת עכשיו

דוד ביטן: לא, רק במסגרת רוויזיה

אמנון מרחב: לא, בחיים האמיתיים אם נראה שיש disaster, אנחנו יכולים לחזור לפה

דוד ביטן: תמיד אפשר לבוא ולהגיד: יש בעיה עם האכיפה וכו'

איגור דוסקלוביץ: אבל ברור לכם שהתהליך לחזור לוועדה אחרי החלטה הוא לא אותו תהליך כמו שאנחנו הצענו אותו קודם

איגור דוסקלוביץ:  זה משהו אחר לגמרי

דן אילוז: זה ברור, זה ברור

דוד ביטן: אז מה ההצעה? בואו נשמע מה ההצעה שלכם

משה פסל: אגב, זו לא בושה

משה פסל:  בכל רפורמה יש תיקונים קלים

דוד ביטן: איגור, מה ההצעה?     

איגור דוסקלוביץ: ההצעה שאמרנו שאפשר להאריך לשנה נוספת

דוד ביטן: רציתי לתת לכם את זה, אבל לא הלך, מה אני אעשה

דוד ביטן:  הח"כים עשו בעיות, אתם התווכחתם עם עצמכם יותר מדי

דוד ביטן:  מה אתם רוצים ממני?     

איגור דוסקלוביץ: אפשר עוד לדבר על הנוסח או שלא?     

איתי עצמון: זה לא עניין של נוסח, זה עניין מהותי

איתי עצמון:  אין כאן שאלה של נוסח

דוד ביטן: אני יכול לתקן את זה באמצעות רוויזיה

דוד ביטן:  אין בעיה

דוד ביטן:  מנכ"ל, מה אתה אומר? אתם רוצים לשקול את זה?     

אמנון מרחב: אני חושב שהרגולטור עשה פה מהלך מאוד משמעותי, שעיגנו אותו גם בנושא של בדיקות וולונטריות, גם בעוד הרבה יכולות

דוד ביטן: נכון

דוד ביטן:  אז מה ההמלצה?      

אמנון מרחב: אני שומע מה שאיגור אומר

אמנון מרחב:  אני חושב, אדוני היו"ר ואיגור, אם אנחנו נראה שהשוק מגיב לא נכון לרפורמה הזאת, אני לא מתאר לעצמי שיהיה פה חבר כנסת שיערער על ההתרעה שלך שהמצב הורע בצורה שמסכנת את הציבור, בכל כנסת שלא תהיה ובכל משמרת של משרד הכלכלה שלא תהיה

דוד ביטן: רגע, שנייה

דוד ביטן:  אני אומר רוויזיה

דוד ביטן:  יש לכם חצי שעה עד שהרוויזיה תהיה

דוד ביטן:  תשקלו את זה

דוד ביטן:  אני לא אתנגד לאורכה כמו שדיברנו, אבל אל תגזימו עם השיקולים של השר

דוד ביטן:  זה כל מה שהח"כים מבקשים

דן אילוז: זה לא רק זה

דן אילוז:  זה גם השיקולים של השר וגם מה שעלה פה מהשוק

דוד ביטן: הרוויזיה ב:13:40, בסדר? תחשבו על זה

משה פסל: אין לנו בעיה, רק אל תסנדלו את השר בשיקולים שהוא צריך לשקול

דן אילוז: מה שהשוק אמר, אם אנחנו לא יודעים כמה זמן החוק באמת יהיה, השוק לא יודע איך להגיב

דן אילוז:  אז צריך גם לפתור את זה, או תקופת מעבר או משהו

דוד ביטן: טוב

דוד ביטן:  אני פותח את הישיבה

דוד ביטן:  אנחנו רק נצביע על הרוויזיה ואחר כך נפתח דיון

דוד ביטן:  מי בעד הרוויזיה כדי שנוכל לדון בזה?      

דוד ביטן: אושרה      

איתי עצמון: לגבי סעיף 20

דוד ביטן: אוקיי

דוד ביטן:  הבקשה אושרה

דוד ביטן:       עכשיו נדבר על השינוי

דוד ביטן:  אחרי שהצבענו והם חשבו, הם רוצים עוד פעם שנה פלוס שנה בלי הנמקות

דוד ביטן:  זאת אומרת, השר לא צריך להסביר

דוד ביטן:  הוא יבוא לוועדה, יסביר בוועדה

אמנון מרחב: במשרד הכלכלה יקיימו את ההיוועצויות עם הרגולטורים, מה שצריך, ולוועדה הוא יבוא עם - - -     

איתי עצמון: השר כמובן חייב לשקול את כל השיקולים הרלוונטיים

אמנון מרחב: נכון

דן אילוז: עלתה שאלה שהיא שאלה לגיטימית

דן אילוז:  מישהו שיגיע אחרי שנה, הוא לא יודע אם הוא יכול להמשיך לייבא או לא

דן אילוז:  המנגנון הזה מייצר איזושהי אי-ודאות

דוד ביטן: למה? הוא יודע

דוד ביטן:  מה זה הוא לא יודע?     

אמנון מרחב: אם יש דרך לייצר איזושהי ודאות

דוד ביטן: שמעתי את ההערה, היא לא נכונה

דוד ביטן:  אתה מקבל עכשיו שנה, נכון? ועוד שנה אם ייתנו לך

דוד ביטן:  אם לא יתנו לך, אתה חוזר למסלול הרגיל שכתוב בחוק

דוד ביטן:  למה יש בעיה עם זה? לא הבנתי

איגור דוסקלוביץ: אם לא הארכנו, כנראה הייתה סיבה בטיחותית לא להאריך את זה

אליהו ברוכי: אחרי שנתיים אפשר להאריך בעוד שנה?     

דוד ביטן: לא, לא, מספיק

אליהו ברוכי: למה לא?     

דוד ביטן: כי עזוב, זה תקדימי

דוד ביטן:  עזוב, קיבלו יפה מאוד

אליהו ברוכי: אבל אם זה יהיה בסדר והוא ימליץ?     

דוד ביטן: אם יהיה בסדר הם יביאו את זה בחוק

אמנון מרחב: יכניסו את זה בחקיקה ראשית כבר

דוד ביטן: הם יביאו חקיקה

דוד ביטן:  בשביל מה יש את משרדי הממשלה? אחרת מה אנחנו נעשה? אם הכול מראש, לא צריכים אותנו

אליהו ברוכי: באישור הוועדה

דוד ביטן: תקריא את הסעיף עוד פעם

איתי עצמון: אני אקרא עכשיו את הנוסח החדש, או את העיקרון

איתי עצמון:  אנחנו ננסח אותו שהוראת השעה תהיה בתוקף למשך שנה מיום התחילה

איתי עצמון:  כלומר, שנה מיום 1 ביולי 2024 או כל מועד תחילה אחר אם יוארך; ושר הכלכלה באישור ועדת הכלכלה של הכנסת יהיה רשאי להאריך בצו את הוראת השעה לתקופות נוספות שלא יעלו על שנה במצטבר

אמנון מרחב: מצוין

דוד ביטן: מי בעד?   

דוד ביטן: אושר     

דוד ביטן: עבר פה אחד

דוד ביטן:  תודה רבה לכולם